চার্লি চ্যাপলিন পরিচালিত প্রথম পূর্ণদৈর্ঘ্য চলচ্চিত্র কোনটি ?
চার্লি চ্যাপলিন
১৯১৯ সালে তিনি সহ-প্রতিষ্ঠাতা হিসেবে পরিবেশনা প্রতিষ্ঠান ইউনাইটেড আর্টিস্ট্‌স গঠন করেন, যার ফলে তিনি তাঁর চলচ্চিত্রের উপর পূর্ণ নিয়ন্ত্রণ লাভ করেন। তাঁর নির্মিত প্রথম পূর্ণদৈর্ঘ্য চলচ্চিত্র হল "দ্য কিড" (১৯২১), পরবর্তীতে তিনি "আ ওম্যান অব প্যারিস" (১৯২৩), "দ্য গোল্ড রাশ" (১৯২৫) এবং "দ্য সার্কাস" (১৯২৮) চলচ্চিত্র নির্মাণ করেন এবং এসব চলচ্চিত্রে অভিনয়ও করেন। ১৯৩০ এর দশকে তিনি সবাক চলচ্চিত্র নির্মাণ করার প্রস্তাব ফিরিয়ে দেন এবং নির্বাক "সিটি লাইট্‌স" (১৯৩১) ও "মডার্ন টাইমস" (১৯৩৬) নির্মাণ করে প্রশংসিত হন। চ্যাপলিন তাঁর পরবর্তী চলচ্চিত্র "দ্য গ্রেট ডিক্টেটর" (১৯৪০) এ অতিমাত্রায় রাজনৈতিক হয়ে ওঠেন এবং আডলফ হিটলারকে ব্যঙ্গ করেন। ১৯৪০ এর দশকে চ্যাপলিনকে নিয়ে বিতর্ক শুরু হয় এবং তাঁর জনপ্রিয়তা কমতে থাকে। তিনি সমাজতান্ত্রিকদের প্রতি সহানুভূতিসম্পন্ন বলে অভিযোগ ওঠে, পাশাপাশি তাঁর বিরুদ্ধে পিতৃত্বের মামলা চলাকালে তিনি কম বয়সী অপর এক মহিলাকে বিয়ে করায় তাঁকে নিয়ে নেতিবাচক প্রচারণা শুরু হয়। তাঁর বিরুদ্ধে এফবিআইয়ের তদন্ত শুরু হলে তিনি মার্কিন যুক্তরাষ্ট্র ছেড়ে সুইজারল্যান্ডে চলে যান এবং সেখানে বসবাস শুরু করেন। তিনি তাঁর পরবর্তী চলচ্চিত্রগুলোতে তাঁর ট্রাম্প সত্তা বিসর্জন দেন এবং "মঁসিয়ে ভের্দু" (১৯৪৭), "লাইমলাইট" (১৯৫২), "আ কিং ইন নিউ ইয়র্ক" (১৯৫৭) এবং "আ কাউন্টেস ফ্রম হংকং" (১৯৬৭) চলচ্চিত্র নির্মাণ করেন।
এডনা পারভায়েন্স
১৯১৫ সালে পারভায়েন্স সান ফ্রান্সিস্কোতে একটি প্রতিষ্ঠানের সচিব হিসেবে কর্মরত ছিলেন। সেই বছর চার্লি চ্যাপলিন এসানের ক্যালিফোর্নিয়ার নাইলস স্টুডিওডে চলে আসার পর তার "আ নাইট আউট" চলচ্চিত্রের জন্য প্রধান নারী ভূমিকার জন্য একজন অভিনেত্রী খুঁজছিলেন। তার এক সহকারী পারভায়েন্সকে সান ফ্রান্সিস্কোর টেট্‌স ক্যাফেতে তাকে দেখেন এবং এই চলচ্চিত্রে অভিনেত্রী হিসেবে কাজের জন্য তার কথা ভাবেন। চ্যাপলিন তার সাথে সাক্ষাৎ করেন। পারভায়েন্স প্রথমে ভেবেছিলেন হাস্যরসাত্মক চরিত্রের ক্ষেত্রে তিনি খুবই গম্ভীর, কিন্তু পরবর্তীতে তিনি এই কাজের জন্য নির্বাচিত হন।
সিডনি চ্যাপলিন
সিডনি ১৯০৬ সালে ফ্রেড কার্নো কোম্পানিতে যোগ দেন এবং ১৯০৮ সালের মধ্যে তারকা খ্যাতি লাভ করেন। তার ছোট ভাই চ্যাপলিন তার মাধ্যমে এই কোম্পানি যোগ দেয় এবং পরবর্তীতে তারা আমেরিকা সফরে যায়। চার্লি কিস্টোনে যোগ দেওয়ার পর তাকেও সেখানে যোগ দেওয়ার প্রস্তাব দেয়। সিডনি ও তার স্ত্রী মিনি ১৯১৪ সালের অক্টোবরে ক্যালিফোর্নিয়া যান। তিনি সেখানে কয়েকটি হাস্যরসাত্মক চলচ্চিত্রে অভিনয় করেন, তার মধ্যে উল্লেখযোগ্য হল "আ সাবমেরিন পাইরেট" এবং "টিলিস পাঙ্কচার্ড রোম্যান্স", যা সফল হয়।
দ্য কিড (১৯২১-এর চলচ্চিত্র)
১৯২০ সালে চিত্রগ্রহণের পর চলচ্চিত্রটি চ্যাপলিনের প্রথম স্ত্রী মিলড্রেড হ্যারিসের সাথে বিবাহ বিচ্ছেদ সম্পর্কিত জটিলতার দেখা দেয়। চ্যাপলিন ও তার সহযোগীরা "দ্য কিড"-এর নেগেটিভ নিয়ে ক্যালিফোর্নিয়া চলে যান এবং সল্ট লেক সিটির হোটেল উটাহ-এর একটি কক্ষে ছবিটি সম্পাদনা করেন। মুক্তির পূর্বে চ্যাপলিন চূড়ান্ত চলচ্চিত্রের সাফল্যের ভিত্তিতে তার পরিবেশক ফার্স্ট ন্যাশনাল কর্পোরেশনের সাথে আলোচনা করে আর্থিক চুক্তি বৃদ্ধি করেন। ১৯৭১ সালে চ্যাপলিন নতুন করে চলচ্চিত্রটি সম্পাদনা করেন এবং চলচ্চিত্রে নতুন সুরারোপ করেন।
ওয়ার্ক (১৯১৫-এর চলচ্চিত্র)
ওয়ার্ক () হল চার্লি চ্যাপলিন রচিত ও পরিচালিত ১৯১৫ সালের মার্কিন নির্বাক চলচ্চিত্র। এটি এসানে স্টুডিওজের অধীনে তার অষ্টম চলচ্চিত্র। এতে শ্রেষ্ঠাংশে অভিনয় করেছেন চ্যাপলিন, চার্লস ইনস্লি, এডনা পারভায়েন্স, মার্থা গোল্ডেন। এটি লস অ্যাঞ্জেলসের ম্যাজেস্টিক স্টুডিওতে ধারণ করা হয়।
ভ্যান হেফলিন
হেফলিন ১৯২০-এর দশকের শেষের দিকে ব্রডওয়ে মঞ্চে তার অভিনয় জীবন শুরু করেন। তিনি "মিস্টার মানিপেনি" (১৯২৮), "দ্য ব্রাইড অব টরজকো" (১৯৩৪), "দ্য নাইট রিমেম্বারস" (১৯৩৪), "মিড-ওয়েস্ট" (১৯৩৬) ও "এন্ড অব সামার" (১৯৩৬) মঞ্চনাটকে অভিনয় করনে। পরবর্তীকালে তিনি আরকেও রেডিও পিকচার্সের সাথে চলচ্চিত্রে অভিনয়ের জন্য চুক্তিবদ্ধ হন। তার অভিনীত প্রথম চলচ্চিত্র "আ ওম্যান রেবেলস" (১৯৩৬)-এ তিনি ক্যাথরিন হেপবার্নের বিপরীতে কাজ করেন। তিনি পরবর্তীতে প্রেস্টন ফস্টার ও জিন মুইরের সাথে "দ্য আউটক্যাস্টস অব পোকার ফ্ল্যাট" (১৯৩৭) এবং চেস্টার মরিসের "ফ্লাইট ফ্রম গ্লোরি" (১৯৩৭) ছবিতে মদ্যপ পাইলট চরিত্রে অভিনয় করেন।
লিটা গ্রে
গ্রে আট বছর বয়সে চার্লি চ্যাপলিনের সাথে একটি ক্যাফে সাক্ষাৎ করেন। তিনি চ্যাপলিনের চলচ্চিত্রে প্রথম অভিনয় করেন ১২ বছর বয়সে। তার অভিনীত প্রথম চলচ্চিত্র "দ্য কিড" ১৯২১ সালে মুক্তি পায়। এতে তিনি একটি পরী চরিত্রে অভিনয় করেন। একই বছর তিনি চ্যাপলিনের "দি আইডল ক্লাস" চলচ্চিত্রে একজন তরুণীর ভূমিকায় অভিনয় করেন। তার এক বছরের চুক্তি নবায়ন করা হয় নি। পরবর্তীতে "দ্য গোল্ড রাশ" চলচ্চিত্রের জন্য অভিনেত্রীর অডিশন নেওয়া হচ্ছে এই খবর জানার পর তিনি আবার চ্যাপলিনের সাথে সাক্ষাৎ করেন। তিনি এই চলচ্চিত্রে অতিরিক্ত শিল্পী হিসেবে কাজ করেন।
চার্লস চ্যাপলিন সিনিয়র
চ্যাপলিনই চার্লিকে বিনোদন শিল্পের সাথে পরিচয় করিয়ে দেন। ১৮৯৯ সালে তিনি তাকে দি এইট ল্যাঙ্কাশায়ার ল্যাড্‌স ক্লগ নৃত্য দলে একটি চরিত্রের অভিনয়ের সুযোগ পাইয়ে দেন। এই দলটি চালাতেন তারই এক বন্ধু। চার্লি তার স্মৃতিকথায় লিখেন যে তার পিতার মৃত্যুর কয়েক সপ্তাহ পূর্বে তিনি তার পিতাকে একটি পাবে দেখতে পান। চ্যাপলিন চার্লিকে দেখে খুশি হন এবং প্রথমবারের মত তাকে জড়িয়ে ধরেন এবং চুমু খান।স্মৃতিকথায়
গীতিমঞ্চে কাজের প্রকৃতি অনুযায়ী তারকারা মদ কেনাকে অনুপ্রাণিত করতে গিয়ে নিজেরাই মদে আসক্ত হয়ে পড়ত। চ্যাপলিনও তেমনি আসক্ত হয় পড়েন এবং প্রচণ্ড আসক্তি তার কর্মজীবনের সমাপ্তি ডেকে আনে। ১৯০১ সালের মধ্যে তিনি যকৃত ও পেটে সার্হোসিস রোগে আক্রান্ত হন। তাকে ১৯০১ সালে ২৯ এপ্রিল ল্যামবাথের সেন্ট থমাস হাসপাতালে ভর্তি করা হয় এবং ৯ মে তিনি মৃত্যুবরণ করেন। তার বয়স হয়েছিল মাত্র ৩৮। চ্যাপলিনের প্রায় নিঃস্ববস্তায় শেষকৃত্য করা হত যদি তার ছোট ভাই আলবার্ট না এগিয়ে আসত। ১৩ মে টুটিংয়ে তার শেষকৃত্য অনুষ্ঠিত হয়। হান্নাহ ও চার্লি চ্যাপলিন (তখন ১২ বছর) উভয়ই শেষকৃত্যে অংশগ্রহণ করেছিলেন।
আ উইমেন অব প্যারিস
আ উইমেন অব প্যারিস (ইংরেজি: A Woman of Paris; অনুবাদ: "প্যারিসের একজন নারী") হল ১৯২৩ সালে মুক্তিপ্রাপ্ত মার্কিন নির্বাক চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন এবং পরবর্তীতে তিনি এতে সুরারোপও করেছেন। এটি আ উইমেন অব প্যারিস: আ ড্রামা অব ফেট নামেও পরিচিত। এতে প্রধান চরিত্রে অভিনয় করেন এডনা পারভায়েন্স ও কার্ল মিলার।পর্যলোচনাভিত্তিক ওয়েবসাইট রটেন টম্যাটোস-এ ১২টি পর্যালোচনার ভিত্তিতে চলচ্চিত্রটির রেটিং স্কোর ৯২%। "দ্য গার্ডিয়ানের" সিএ লেজেউনে এই চলচ্চিত্রটিকে "একটি স্মরণীয় চলচ্চিত্র, একটি ঐতিহাসিক চলচ্চিত্র, দেখা ও বিবেচনা করার মত চলচ্চিত্র" বলে উল্লেখ করেন। "দ্য নিউ ইয়র্ক টাইমসের" জ্যানেট মাসলিন এই চলচ্চিত্রটিকে "চ্যাপলিনের বিরল চলচ্চিত্র" বলে অভিহিত করেন।
সিডনি চ্যাপলিন
রিচার্ড অ্যাটেনব্রোর "চ্যাপলিন" চলচ্চিত্রে তার কিশোর বয়সের চরিত্রে অভিনয় করেন নিকোলাস গ্যাট এবং প্রাপ্তবয়স্ক চরিত্রে অভিনয় করেন পল রাইস। এতে চার্লির সাথে তার ব্যক্তিগত ও ব্যবসায়িক সম্পর্ক চিত্রায়িত করা হয়।
সেসিল বি. ডামিল
ডামিল ১৯০০ সালে মঞ্চ অভিনেতা হিসেবে তার কর্মজীবন শুরু করেন। তিনি পরবর্তীকালে মঞ্চনাটক রচনা ও পরিচালনায় মনযোগ দেন। তিনি তৎকালীন ভডেভিল প্রযোজক জেসি ল্যাস্কির সাথেও যৌথভাবে কয়েকটি নাটক রচনা ও পরিচালনা করেন। ডামিলের প্রথম চলচ্চিত্র "দ্য স্কোয়াউ ম্যান" (১৯১৪)। এটি হলিউডে চিত্রায়িত প্রথম পূর্ণদৈর্ঘ্য চলচ্চিত্র। তার কাজের সাফল্যের ফলে তিনি ল্যাস্কি ও আডলফ জিউকারের সাথে মিলে প্যারামাউন্ট পিকচার্স প্রতিষ্ঠা করেন। তার প্রথম বাইবেলীয় মহাকাব্যিক চলচ্চিত্র "দ্য লাস্ট কমান্ডমেন্টস" (১৯২৩) সমালোচনামূলক ও বাণিজ্যিক, দুই বিভাগেই সফল হয়, এবং ২৫ বছর প্যারামাউন্টের সর্বোচ্চ আয়ের রেকর্ড ধরে রাখে।
কিড অটো রেসেস অ্যাট ভেনিস
কিড অটো রেসেস অ্যাট ভেনিস (ইংরেজি ভাষায়: Kid Auto Races at Venice; দ্য পেস্ট নামেও পরিচিত) হল হেনরি লেরম্যান পরিচালিত ১৯১৪ সালের মার্কিন নির্বাক চলচ্চিত্র। এতে প্রধান চরিত্রে অভিনয় করেন চার্লি চ্যাপলিন। ছবিটি ১৯১৪ সালের ৭ ফেব্রুয়ারি মুক্তি পায়। এই চলচ্চিত্রের মধ্যে দিয়েই চ্যাপলিনের বিখ্যাত দ্য ট্রাম্প চরিত্রটি প্রথম দর্শকের সামনে উপস্থাপন করা হয়। যদিও এই চরিত্র সম্বলিত প্রথম নির্মাণ কাজ শুরু হওয়া চলচ্চিত্র ছিল "মেবল্‌স স্ট্রেঞ্জ প্রেডিকামেন্ট", এটি "কিড অটো রেসেস অ্যাট ভেনিস" চলচ্চিত্রের কিছু দিন পূর্বে চিত্রায়িত হলেও তা দুই দিন পর মুক্তি পায়।
হুইলার ড্রাইডেন
এই সময়ে তিনি তার দুই সৎ ভাই চার্লি ও সিডনির কাছে বেশ কয়েকটি চিঠি লিখেন, কিন্তু দুজনের কারো কাছ থেকে কোন উত্তর পান নি। ১৯১৭ সালে তিনি চ্যাপলিনের চলচ্চিত্রের প্রধান অভিনেত্রী এডনা পারভায়েন্সের সাথে যোগাযোগ করেন। ধারণা করা হয় এডনাই চ্যাপলিনকে বুঝান যে ড্রাইডেন তার আত্মীয়। তিনি পরবর্তীতে তার চ্যাপলিন ভাতৃদ্বয়ের সাথে যোগ দেন এবং ১৯১৮ সালে মার্কিন যুক্তরাষ্ট্রে তার মায়ের সাথে তার সাক্ষাৎ হয়। ১৯৩৬ সালে তিনি মার্কিন যুক্তরাষ্ট্রের নাগরিকত্ব লাভ করেন।
মাইকেল চ্যাপলিন (অভিনেতা)
মাইকেল জন চ্যাপলিন (ইংরেজি: Michael John Chaplin; জন্ম: ৭ মার্চ, ১৯৪৬) হলেন একজন মার্কিন অভিনেতা, লেখক ও প্রযোজক। তিনি অভিনেতা ও চলচ্চিত্র নির্মাতা চার্লি চ্যাপলিন ও উনা ওনিলের পুত্র।
চার্লি চ্যাপলিনের চলচ্চিত্র তালিকা
চার্লি চ্যাপলিন চলচ্চিত্র ইতিহাসের অন্যতম সেরা কৌতুকাভিনেতা ও পরিচালক। তার কর্মজীবনের স্থায়িত্ব প্রায় ৭৫ বছর। এখানে তার করা চলচ্চিত্রের তালিকা করা হয়েছে। প্রথম মুক্তির তারিখ বন্ধনীতে দেয়া আছে। যে সিনেমাগুলোর পাশে "তারকা" চিহ্ন আছে সেগুলো চার্লি চ্যাপলিন লিখেননি বা পরিচালনা করেননি।
চ্যাপলিন সিনেমা
চ্যাপলিন সিনেমা ছিল ভারতের পশ্চিমবঙ্গ রাজ্যের রাজধানী কলকাতা শহরের সবচেয়ে পুরনো একক-পর্দা সিনেমা হল। এটির ঠিকানা ছিল ৫/১ চৌরঙ্গী প্লেস। ১৯০৭ সালে জামশেদজি ফ্রামজি ম্যাডান এই সিনেমা হলটি চালু করেন।
চার্লি চ্যাপলিন
চ্যাপলিনের জীবনী অবলম্বনে কয়েকটি নাটকও মঞ্চস্থ হয়। ১৯৯০ এর দশকের শুরুর দিকে "লিটল ট্রাম্প" ও "চ্যাপলিন" নামে দুটি গীতিনাট্য মঞ্চস্থ হয়। ২০০৬ সালে থমাস মিহান ও ক্রিস্টোফার কার্টিসের নির্দেশনায় "" নামে আরেকটি গীতিনাট্য মঞ্চস্থ হয়। এটি ২০১০ সালে প্রথমবারের মত সান দিয়েগোর লা জোলা প্লেহাউজে মঞ্চস্থ হয়। দুই বছর পর এই নাটকটি "চ্যাপলিন - আ মিউজিক্যাল" শিরোনামে ব্রডওয়ে থিয়েটারে মঞ্চস্থ করার উপযোগী করা হয়। লা জোলা ও ব্রডওয়ে দুই থিয়েটারে চ্যাপলিনের চরিত্রে অভিনয় করেন রবার্ট ম্যাকক্লুর। ২০১৩ সালে ফিনল্যান্ডে চ্যাপলিনকে নির্মিত দুটি নাটকের উদ্বোধনী প্রদর্শনী হয়, একটি স্‌ভেন্‌স্কা তিতার্নে "চ্যাপলিন" এবং অপরটি তেম্পের ওয়ার্কার থিয়েটারে "কুলকুরি" (দ্য ট্রাম্প)।
জর্জিয়া হেল
"দ্য গোল্ড রাশ" চলচ্চিত্রে তাকে তারকা খ্যাতি এনে দিলেও তিনি নির্বাক থেকে সবাক চলচ্চিত্রে বিবর্তনে ঠিকতে পারেন নি এবং ১৯২৮ সালের পরে আর চলচ্চিত্রে অভিনয় করেন নি। "আননোন চ্যাপলিন" প্রামাণ্যচিত্রে প্রকাশিত হয় যে চ্যাপলিন "সিটি লাইট্‌স" (১৯৩১) চলচ্চিত্রে কিছু দৃশ্যের কাজ করার পর ভার্জিনিয়া চেরিলকে বাদ দিয়ে তার স্থলে জর্জিয়াকে অভিনয়ের জন্য ডেকে পাঠান। কিন্তু পরবর্তীতে চ্যাপলিন আবার চেরিলকে দিয়ে বাকি কাজ শেষ করেন। তবে এই চরিত্রে জর্জিয়ার সাত মিনিটের পরীক্ষামূলক দৃশ্যায়নের ফুটেজ পাওয়া যায় এবং তার চলচ্চিত্রটির ডিভিডি মুক্তির সময় তাতে যুক্ত করে দেওয়া হয়। "আননোন চ্যাপলিন" প্রামাণ্যচিত্র উদ্ধৃতি যুক্ত করা হয়। জর্জিয়ার স্মৃতিকথায় সম্পাদকের প্রারম্ভিকায় প্রকাশিত হয় যে তিনি "দ্য সার্কাস" চলচ্চিত্রে প্রধান নারী ভূমিকায় চ্যাপলিনের প্রথম পছন্দ ছিলেন, কিন্তু পরবর্তীতে মার্না কেনেডি এই চরিত্রে অভিনয় করেন।
চার্লি চ্যাপলিন
সেন্ট্‌সবারি পরবর্তীতে তাঁকে চার্লস ফ্রোহম্যানের "শার্লক হোমস" নাটকে একটি চরিত্রে কাজ করার সুযোগ দেন। এতে তিনি সংবাদপত্র বিতরণকারী বিলি চরিত্রে অভিনয় করেন এবং দেশব্যাপী তিনটি সফরে যান। তাঁর অভিনয় এতটাই প্রশংসিত হয় যে তাঁকে উইলিয়াম জিলেটের সাথে মূল "শার্লক হোমস" নাটকে কাজ করতে ডেকে পাঠানো হয়। চ্যাপলিন বিষয়টি স্মরণ করতে গিয়ে বলেন, "এটি আমার কাছে স্বর্গ থেকে আসা সংবাদের মত লেগেছিল।" ১৬ বছর বয়সে চ্যাপলিন ওয়েস্ট এন্ডের মঞ্চস্থ করা এই নাটকে অভিনয় করেন। ১৯০৫ সালে অক্টোবর থেকে ডিসেম্বরে ডিউক অব ইয়র্ক থিয়েটারে নাটকটি মঞ্চস্থ হয়। ১৯০৬ সালের শুরুর দিকে শার্লক হোমস নাটকে প্রায় আড়াই বছর অভিনয়ের পর তিনি তাঁর সফর শেষ করেন।
চার্লি চ্যাপলিন
তৎকালীন এফবিআই পরিচালক জে. এডগার হুভার দীর্ঘ দিন ধরে চ্যাপলিনের রাজনৈতিক চিন্তাধারা বিষয়ে সন্দেহ করে আসছিলেন। তিনি এই সুযোগটি কাজে লাগিয়ে তাঁর বিরুদ্ধে নেতিবাচক প্রচারণা চালানোর সুযোগ নেন। চ্যাপলিনের ভাবমূর্তি ক্ষুণ্ণ করার মিশ্র প্রচেষ্টা হিসেবে, ব্যারির মামলার সাথে এফবিআই তাঁর নামে চারটি অভিযোগপত্র দাখিল করে। অভিযোগ চারটির মধ্যে সবচেয়ে মারাত্মক ছিল যৌনকর্মের জন্য নারীদের রাষ্ট্রের সীমার বাইরে পাচার করা বিষয়ক "মান আইন" ভঙ্গকরণ। ইতিহাসবেত্তা অটো ফ্রিডরিখ একে "প্রাচীন বিধান"-এর "অলীক অভিযোগ" বলে অভিহিত করেন। যদি তখন চ্যাপলিনকে দোষী সাব্যস্ত করা হত, তাঁর ২৩ বছরের জেল হত। তিনটি অভিযোগ পর্যাপ্ত প্রমাণাদির অভাবে আদালত পর্যন্ত যায়নি, কিন্তু ১৯৪৪ সালের মার্চে মান আইনের বিচার শুরু হয়। চ্যাপলিন দুই সপ্তাহ পরে আদালত থেকে খালাস পান। সংবাদের শিরোনাম হিসেবে প্রায়ই এই মামলার খবর আসত। "নিউজউয়িক" এই খবরটিকে "১৯২১ সালের ফ্যাটি আর্বাকল হত্যা মামলার বিচারের পর সবচেয়ে বড় জনসংযোগ কেলেঙ্কারি" বলে উল্লেখ করে।
চার্লি চ্যাপলিন
চ্যাপলিন তিনবার একাডেমি পুরস্কার অর্জন করেন। প্রথমটি ১৯২৯ সালে ""দ্য সার্কাস" চলচ্চিত্রে অভিনয়, এর লেখনী, পরিচালনা এবং প্রযোজনায় ভিন্নতা এবং প্রভিতার" স্বাক্ষর স্বরূপ একাডেমি সম্মানসূচক পুরস্কার, ১৯৭২ সালে "চলচ্চিত্র নির্মাণকে এই শতাব্দীর শৈল্পিক রূপে তাঁর অপরিমেয় অবদান ও প্রভাবের জন্য" তিনি তাঁর দ্বিতীয় সম্মানসূচক পুরস্কার, এবং ১৯৭৩ সালে "লাইমলাইট" চলচ্চিত্রের জন্য রে রাশ ও ল্যারি রাসেলের সাথে যৌথভাবে শ্রেষ্ঠ সুরের পুরস্কার এছাড়া তিনি "দ্য গ্রেট ডিক্টেটর" চলচ্চিত্রের জন্য শ্রেষ্ঠ অভিনেতা, শ্রেষ্ঠ মৌলিক চিত্রনাট্য এবং শ্রেষ্ঠ চলচ্চিত্র প্রযোজকের পুরস্কার এবং "মঁসিয়ে ভের্দু" চলচ্চিত্রের জন্য অপর একটি শ্রেষ্ঠ মৌলিক চিত্রনাট্য পুরস্কারের মনোনয়ন লাভ করেন। ১৯৭৬ সালে ব্রিটিশ একাডেমি অব ফিল্ম অ্যান্ড টেলিভিশন আর্টস (বাফটা) থেকে ফেলোশিপ প্রদান করা হয়।
ভিক্টোরিয়া চ্যাপলিন
চ্যাপলিন ১৯৫১ সালের ১৯ মে ক্যালিফোর্নিয়ার সান্তা মনিকায় জন্মগ্রহণ করেন। তিনি চার্লি চ্যাপলিন ছিলেন একজন অভিনেতা ও চলচ্চিত্র পরিচালক এবং মাতা উনা ওনিল। মার্কিন যুক্তরাষ্ট্রে জন্ম নিলেও তিনি বেড়ে ওঠেন সুইজারল্যান্ডে। কিশোর বয়সে তিনি তার পিতার চলচ্চিত্র "আ কাউন্টেস ফ্রম হংকং" (১৯৬৬) এ অতিরিক্ত শিল্পী হিসেবে কাজ করেন। তার পিতা তাকে ১৯৬৯ সালে তার পরিকল্পিত "দ্য ফ্রিক" চলচ্চিত্রে আমাজনীয় বনাঞ্চলের এক পাখাওয়ালা তরুণী চরিত্রে প্রধান ভূমিকার জন্য নির্বাচন করেছিলেন। কিন্তু চ্যাপলিনের শারীরিক অসুস্থতা এবং ভিক্টোরিয়া ফরাসি অভিনেতা জঁ-বাপতিস্তে থিয়েরির সাথে পালিয়ে কারণে চলচ্চিত্র নির্মিত হয় নি।
আ কিং ইন নিউ ইয়র্ক
চ্যাপলিনের জীবনীকার জেফ্রি ভেন্স ২০০৩ সালে লিখেন যে "আ কিং ইন নিউ ইয়র্ক" চ্যাপলিনের সমগ্র কাজের মধ্যে উল্লেখযোগ্য একটি কাজ। তিনি উপসংহারে বলেন, "যদিও "আ কিং ইন নিউ ইয়র্ক" ১৯৫০ এর দশকের সামাজিক ও রাজনৈতিক অবস্থার প্রেক্ষাপটে নির্মিত, এর ব্যঙ্গধর্মী বর্ণনা কালোত্তীর্ণ। খুঁত থাকা স্বত্ত্বেও ছবিটি আমেরিকার সবচেয়ে প্রখ্যাত নির্বাসিত ব্যক্তির সেখানকার জীবনের মনমুগ্ধকর অভিজ্ঞতা।"
ড্যামিয়েন শ্যাজেল
চ্যাপলিন হার্ভার্ড বিশ্ববিদ্যালয়ে তার স্নাতক শ্রেণীর থিসিসের অংশ হিসেবে তার সহপাঠী জাস্টিন হারউইজকে সঙ্গে নিয়ে তার প্রথম চলচ্চিত্র "গাই অ্যান্ড ম্যাডেলিন অন অ্যা পার্ক বেঞ্চ" রচনা ও পরিচালনা করেন। ২০০৯ সালে ট্রাইবেকা চলচ্চিত্র উৎসবে চলচ্চিত্রটির উদ্বোধনী প্রদর্শনী হয় এবং বিভিন্ন চলচ্চিত্র উৎসবে পুরস্কৃত হয়। পরবর্তীতে ভ্যারিয়েন্স ফিল্মস চলচ্চিত্রটি সীমিত আকারে মুক্তির জন্য কিনে নেয়। মুক্তির পর চলচ্চিত্রটি সমাদৃত হয়।
চার্লি চ্যাপলিন
চ্যাপলিন মনে করেন "দ্য গোল্ড রাশ" সেই সময়ে তাঁর নির্মিত সেরা চলচ্চিত্র। ছবিটি ১৯২৫ সালের আগস্ট মাসে মুক্তি পায় এবং ৫ মিলিয়ন ডলার আয় করে নির্বাক চলচ্চিত্র যুগের সর্বোচ্চ আয়কারী চলচ্চিত্রের তালিকায় প্রবেশ করে। এই চলচ্চিত্রে চ্যাপলিন অভিনীত কয়েকটি বিখ্যাত দৃশ্য রয়েছে, যেমন দ্য ট্রাম্প তার জুতা খাচ্ছে এবং জর্জিয়ার সাথে তার নৃত্য। ম্যাকন্যাব এই চলচ্চিত্রকে "আবশ্যকীয় চ্যাপলিনের চলচ্চিত্র" বলে উল্লেখ করেন। এই চলচ্চিত্র মুক্তিকালে চ্যাপলিন বলেন, "আমি এই চলচ্চিত্র দিয়ে স্মরণীয় হতে চাই।"
চলচ্চিত্রের ইতিহাস
১৯২০ সালের মধ্যে যুক্তরাষ্ট্রে বছরে গড়ে প্রায় ৮০০ টি ছবি তৈরি হওয়া শুরু হয়, যা ছিল সমগ্র বিশ্বের নিরিখে ৮২ শতাংশ। চার্লি চ্যাপলিন ও বাস্টার কিটন এর কৌতুকাভিনয়, ডগলাস ফেয়ারব্যাঙ্কস এর রোমাঞ্চকর অভিযান, ক্লারা বাও এর রোমান্স, সবকটি মহাদেশে পরিচিতি পেয়ে যায়। চলচ্চিত্র নির্মাণের পাশ্চাত্ত্য দৃষ্টিভঙ্গি, কন্টিন্যুইটি সম্পাদনা, ইত্যাদি সমস্ত কিছুই মানদণ্ড হিসেবে পরিগণিত হয় এবং সমগ্র বিশ্বই একাদিক্রমে তা অনুসরণ করে। তবে দূরপ্রাচ্যের, যেমন জাপানের পরম্পরায় কঠোর বাস্তববাদ কখনই প্রবল ছিলনা, তাই এখানে পাশ্চাত্ত্যের অনুকরণ হয়েছে অনেক ধীরে।
চার্লি চ্যাপলিন
কার্নো তার এই নতুন তারকাকে তার কোম্পানির একটি বিভাগে যোগ দেওয়ার জন্য নির্বাচন করেন। এই বিভাগে স্ট্যান লরেলও ছিলেন এবং তাদের উত্তর আমেরিকার ভডেভিল সার্কিটে সফরের জন্য নির্বাচন করা হয়। তরুণ কৌতুকাভিনেতা চার্লি এই স্কেচের প্রধান চরিত্রে অভিনয় করেন এবং সমালোচকদের মুগ্ধ করেন। একজন সমালোচক তাঁকে "অন্যতম সেরা পান্তুমিম শিল্পী" বলে অভিহিত করেন। তাঁর সবচেয়ে সফল ভূমিকা ছিল "ইনাব্রিয়েট সোয়েল" নামে এক মদ্যপের চরিত্র। এই কাজ তাঁকে বহুল পরিচিতি পাইয়ে দেয়। এই সফর ২১ মাস স্থায়ী ছিল। দলটি ১৯১২ সালের জুনে ইংল্যান্ডে ফিরে আসে। চ্যাপলিন এই ফিরে আসাকে "হতাশাব্যঞ্জক পরিচিত স্থানে অবসন্ন হওয়ার অশান্ত অনুভূতি" বলে বর্ণনা করেন এবং পরে অক্টোবর মাসে আরেকটি সফর শুরু হলে নতুনভাবে উদ্যম ফিরে পান।
চার্লি চ্যাপলিন
লন্ডনের লেস্টার স্কয়ারে ১৯৮১ সালে উন্মোচিত দ্য ট্রাম্প চরিত্রে চ্যাপলিনের একটি ভাস্কর্য রয়েছে। এই প্রতিমূর্তির ভাস্কর হলেন জন ডাবলডে। মধ্য লন্ডনের এই লেস্টার শহরে চ্যাপলিনের নামানুসারে একটি রাস্তার নামকরণ করা হয় "চার্লি চ্যাপলিন ওয়াক"। এখানে বিএফআই আইম্যাক্স অবস্থিত। লন্ডন, হ্যাম্পশায়ার ও ইয়র্কশায়ারে তাঁর নামে নয়টি স্মারক নীল প্লাক রয়েছে। সুইস শহর ভেভিতে তাঁকে সম্মান জানাতে ১৯৮০ সালে তাঁর নামে একটি পার্কের নামকরণ করে এবং ১৯৮২ সালে একটি ভাস্কর্য স্থাপন করে। ২০১১ সালে ভেভিতে দুটি ১৪ তলা ভবনে চ্যাপলিনের চিত্র খচিত দুটি ম্যুরাল উন্মোচন করা হয়। আইরিশ শহর ওয়াটারভিলও চ্যাপলিনকে সম্মান জানিয়েছে, যেখানে তিনি ১৯৬০ এর দশকে তাঁর পরিবার নিয়ে কয়েকটি গ্রীষ্ম কাটিয়েছেন। ১৯৯৮ সালে একটি ভাস্কর্য স্থাপন করা হয়; এবং ২০১১ সাল থেকে এই শহরে বার্ষিক চার্লি চ্যাপলিন হাস্যরসাত্মক চলচ্চিত্র উৎসব আয়োজন করে আসছে। এই উৎসব চালু করার উদ্দেশ্য ছিল চ্যাপলিনের রেখে যাওয়া কাজ এবং নতুন কৌতুক প্রতিভাসমূহ প্রদর্শন করা।
চার্লি চ্যাপলিন
যেহেতু চ্যাপলিন সঙ্গীত বিষয়ে কোন প্রশিক্ষণ গ্রহণ করেননি, তিনি কোন লিখিত সুর পড়তে পারতেন না এবং এ জন্য তাঁর পেশাদার সুরকারদের সাহায্য নিতে হত। তিনি মূলত ডেভিড রাকসিন, রেমন্ড রাশ, ও এরিক জেমসদের কাছ থেকে সুর সৃষ্টির সাহায্য নিতেন। রেকর্ডিং প্রক্রিয়া দেখার জন্য কোন সঙ্গীত পরিচালক নিয়োগ দেওয়া হত, যেমন "সিটি লাইট্‌স" ছবির সঙ্গীত পরিচালনা করেন আলফ্রেড নিউম্যান। যদিও কয়েকজন সমালোচক চলচ্চিত্রের সঙ্গীতের কৃতিত্ব যেসব সুরকার তাঁর সাথে কাজ করেন তাদের দেওয়া উচিত বলে মনে করেন, "মডার্ন টাইমস" ছবিতে চ্যাপলিনের সাথে কাজ করা রাকসিন সুরারোপ প্রক্তিয়ায় চ্যাপলিনের সৃজনশীলতা ও সক্রিয় ভূমিকার বিষয়ে জোর দেন। এই প্রক্রিয়ায় মাসখানেক সময় লেগে যেত এবং চ্যাপলিন সুরকারদের তিনি ঠিক কি ধরনের সুর চাচ্ছেন তা গেয়ে বা পিয়ানোতে বাজিয়ে বর্ণনা করতেন। পরে সুরকারগণ ও চ্যাপলিন একত্রিত হয়ে এই সুরগুলোর আরও উন্নয়ন করতেন। চলচ্চিত্র ইতিহাসবিদ জেফ্রি ভ্যান্সের মতে, "যদিও তিনি ভিন্নধর্মী ও জটিল বাদ্যযন্ত্রে সুর তোলার জন্য তাঁর সহযোগীদের উপর নির্ভর করতেন, সঙ্গীতের আধিপত্য তাঁর ছিল এবং তাঁর অনুমতি ছাড়া তাঁর সুরে একটি ছোট নোট গ্রহণ করা হত না।"
চার্লস চ্যাপলিন সিনিয়র
চ্যাপলিনের পরিবারের কেউ পূর্বে অভিনয় বা গানের সাথে সম্পৃক্ত ছিল না, তবু চ্যাপলিন গীতিমঞ্চ শিল্পে আকৃষ্ট হন। গীতিমঞ্চ ১৮৮০ এর দশকে সাউথ লন্ডনে খুব উন্নতি লাভ করতে শুরু করেছিল। প্রথমে তিনি অনুকরণশিল্পী হিসেবে কাজ করেন। ১৮৮৭ সালের ১০ জুন পলি ভ্যারাইটি থিয়েটারে তার অভিষেক হয়। কিন্তু কিছুদিনের মধ্যে তিনি নাট্যধর্মী ও বর্ণনাধর্মী সঙ্গীতশিল্পী হিসেবে কাজ শুরু করেন। তিনি প্রাত্যহিক জীবনের সমস্যা নিয়ে গান গাইতেন। চ্যাপলিনের জনপ্রিয়তা বাড়তে থাকে এবং ১৮৯০ সালের মধ্যে তিনি নিয়মিত কাজ পেতে থাকেন। ফ্রান্সিস, ডে আন্ড হান্টার ১৮৯০ সালে তার তিনটি গান প্রকাশ করেন। গান তিনটি হল "অ্যাজ দ্য চার্চ বেলস কাইম", "এভরিডে লাইফ" ও "এহ, বয়েজ?"।
চার্লি চ্যাপলিন
"মডার্ন টাইমস" মুক্তির পর চ্যাপলিন গডার্ডকে নিয়ে দূর প্রাচ্যে ভ্রমণে যান। তারা তাদের সম্পর্কের বিষয়ে মুখ খোলতে নারাজ ছিলেন এবং তারা বিবাহিত ছিলেন কিনা সেটাও জানা যায়নি। পরবর্তীতে চ্যাপলিন জানান তারা এই ভ্রমণকালে ক্যান্টনে বিয়ে করেন। ১৯৩৮ সালে তাদের কাজের ব্যস্ততার কারণে একে অপরের কাছ থেকে দূরে সরে যেতে থাকেন, যদিও গডার্ড চ্যাপলিনের পরবর্তী চলচ্চিত্র "দ্য গ্রেট ডিক্টেটর"-এর প্রধান নারী ভূমিকায় অভিনয় করেন। গডার্ড ১৯৪২ সালে মেক্সিকোতে চ্যাপলিনের সাথে বিবাহ বিচ্ছেদের ঘোষণা দেন এবং কারণ হিসেবে তিনি অসামঞ্জস্যতা ও এক বছরের অধিক সময় ধরে দূরত্বের কথা উল্লেখ করেন।
চার্লি চ্যাপলিন
চ্যাপলিন পুনরায় হাস্যরসাত্মক চলচ্চিত্র নির্মাণে ফিরে আসেন। তিনি তাঁর গল্প ও নির্মাণের মানদণ্ড বৃদ্ধি করেন এবং বলেন, "পরবর্তী চলচ্চিত্র হবে মহাকাব্যিক! সেরা!" ১৮৯৮ সালের ক্লোন্ডিক গোল্ড রাশ চিত্র এবং পরে ১৮৪৬-৪৭ সালের ডোনার পার্টির গল্প থেকে অনুপ্রাণিত হয়ে তিনি নির্মাণ করেন "দ্য গোল্ড রাশ"। জেফ্রি ম্যাকন্যাব এই চলচ্চিত্রের ব্যাপারে বলেন, "ভয়ানক একটি বিষয়বস্তু থেকে নির্মিত মহাকাব্যিক হাস্যরসাত্মক চলচ্চিত্র।" "দ্য গোল্ড রাশ" চলচ্চিত্রে দ্য ট্রাম্প একজন নিঃসঙ্গ অনুসন্ধানী, যে প্রতিকূলতা বিরুদ্ধে যুদ্ধ করে এবং ভালোবাসা খুঁজে বেড়ায়। শিকাগোর একটি সুন্দরী প্রতিযোগিতা জিতে হলিউডে আসা নতুন অভিনেত্রী জর্জিয়া হেলকে নিয়ে চ্যাপলিন এই চলচ্চিত্রের নির্মাণ শুরু করেন ১৯২৪ সালের ফেব্রুয়ারি মাসে। বিভিন্ন লোকেশনে চিত্রায়ন, ট্রাকি পর্বতে ৬০০ জন অতিরিক্ত ব্যক্তি, দামী সেট ও বিশেষ ইফেক্টস সহকারে এই চলচ্চিত্রের নির্মাণ ব্যয় হয় প্রায় ১ মিলিয়ন ডলার। চলচ্চিত্রটি নির্মাণ করতে সময় লাগে ১৫ মাস এবং শেষ দৃশ্য ধারণ করা হয়েছিল ১৯২৫ সালের মে মাসে।
চার্লি চ্যাপলিন
স্কুলে তিনি খারাপ ফলাফল করছিলেন এবং তাঁর মাতাও মানসিক অসুস্থতার কাছে হার মানতে শুরু করলে, চ্যাপলিন মঞ্চে অভিনয় শুরু করেন। পরবর্তীতে তাঁকে হান্নাহর কাছ থেকে এক রাতে আল্ডেরশটে নিয়ে যাওয়া হলে, তিনি তাঁর পাঁচ বছর বয়সে প্রথম মঞ্চে অভিনয় করেন। এটি একটি বিচ্ছিন্ন ঘটনা ছিল, কিন্তু যখন তাঁর নয় বছর বয়স, তখন তাঁর মায়ের উৎসাহে তিনি অভিনয়ের প্রতি আগ্রহী হয়ে ওঠেন। তিনি পরবর্তীতে লিখেন, "আমার মধ্যে কিছু প্রতিভা রয়েছে এই বলে [মা] আমাকে অনুপ্রাণিত করেন।" তাঁর পিতার পরিচিতির কারণে, তিনি এইট ল্যাঙ্কাশায়ার ল্যাড্‌সের ক্লগ নৃত্যদলের সদস্য হন। এই দলের সাথে তিনি ১৮৯৯ ও ১৯০০ সালে বিভিন্ন ইংরেজ গীতিমঞ্চে সফরে যান। চ্যাপলিন কঠোর পরিশ্রম করেন এবং নৃত্যনাট্যটি জনপ্রিয়তা লাভ করে। কিন্তু চ্যাপলিন তাঁর নিজের নৃত্যে সন্তুষ্ট ছিলেন না এবং তিনি হাস্যরসাত্মক চরিত্রে অভিনয় করার ইচ্ছাপোষণ করেন।
চার্লি চ্যাপলিন
চ্যাপলিন দাবী করেন যে ব্যারির অভিযোগের বিচারকার্য তাঁর "সৃষ্টিশীলতাকে পঙ্গু" করে দিয়েছিল। তিনি এই বিচারকার্যের কিছু দিন পরে তাঁর নতুন চলচ্চিত্রের কাজ শুরু করেন। ১৯৪৬ সালের এপ্রিলে তিনি নতুন চলচ্চিত্রের কাজ শেষ করেন, যা ১৯৪২ সাল থেকে শুরু করেছিলেন। তাঁর নির্মিত নতুন চলচ্চিত্র, "মঁসিয়ে ভের্দু", ছিল একটি ব্ল্যাক কমেডি চলচ্চিত্র, যেখানে একজন ফরাসি ব্যাংক কেরানি ভের্দু তার চাকরি হারিয়ে তার পরিবারের ভরণপোষণের জন্য বিত্তশালী বিধবা মহিলাদের বিয়ে করে তাদের খুন করতে শুরু করে। চ্যাপলিনের এই চলচ্চিত্রের অনুপ্রেরণা ছিল অরসন ওয়েলস, যিনি তাঁকে কেন্দ্র করে ফরাসি সিরিয়াল কিলার অঁরি দেসির লঁদ্রুকে নিয়ে একটি চলচ্চিত্র নির্মাণ করতে চেয়েছিলেন। চ্যাপলিন সিদ্ধান্ত নেন যে এই বিষয়টি নিয়ে একটি "অসাধারণ হাস্যরসাত্মক চলচ্চিত্র" নির্মাণ করা যাবে, এবং এই ধারণার জন্য তিনি ওয়েলসকে ৫,০০০ মার্কিন ডলার প্রদান করেন।
সিডনি আর্ল চ্যাপলিন
সিডনি আর্ল চ্যাপলিন (ইংরেজি: Sydney Earl Chaplin; ৩০ মার্চ, ১৯২৬ – ৩ মার্চ, ২০০৯) ছিলেন একজন মার্কিন অভিনেতা। তিনি চলচ্চিত্র অভিনেতা ও নির্মাতা চার্লি চ্যাপলিন এবং অভিনেত্রী লিটা গ্রের পুত্র। তার নাম রাখা হয় তার চাচা সিডনি চ্যাপলিনের নামানুসারে। তার অভিনীত উল্লেখযোগ্য চলচ্চিত্র হল তার পিতার পরিচালনায় "লাইমলাইট" (১৯৫২)। তিনি ব্রডওয়ের "বেল্‌স আর রিংগিং" মঞ্চনাটকে অভিনয়ের জন্য শ্রেষ্ঠ গীতিনাট্য অভিনেতার জন্য টনি পুরস্কার লাভ করেন।
চার্লি চ্যাপলিন
সুইজারল্যান্ডের কর্সিয়ের-সুর-ভেভিতে চ্যাপলিনের বাড়ি মানোইর দে বানকে "চ্যাপলিন্‌স ওয়ার্ল্ড" নামে একটি জাদুঘরে রূপান্তর করা হয়েছে। ১৫ বছরের উন্নয়ন কার্যের পর জাদুঘরটি ২০১৬ সালের ১৭ই এপ্রিল চালু হয়। রয়টার্স একে "চার্লি চ্যাপলিনের জীবনী ও কাজ প্রদর্শন করা ক্রিয়াশীল জাদুঘর" বলে বর্ণনা করে। চ্যাপলিনের ১২৮তম জন্মবার্ষিকী উপলক্ষ্যে এই জাদুঘরে অনুষ্ঠিত এক আয়োজনে রেকর্ড সংখ্যক ৬৬২ জন দ্য ট্রাম্প চরিত্রের পোশাক পরে এই জাদুঘরে উপস্থিত হন। লন্ডনের মিউজিয়াম অব দ্য মুভিং ইমেজ চ্যাপলিনের একটি স্থায়ী প্রদর্শনী রেখেছে এবং ১৯৮৮ সালে তাঁর জীবন ও কর্মজীবনকে উৎসর্গ করে একটি প্রদর্শনীর আয়োজন করে। লন্ডন চলচ্চিত্র জাদুঘর ২০১০ থেকে ২০১৩ সাল পর্যন্ত "চার্লি চ্যাপলিন - দ্য গ্রেট লন্ডনার" নামে একটি প্রদর্শনীর আয়োজন করে।
কট ইন দ্য রেইন
কট ইন দ্য রেইন (ইংরেজি: Caught in the Rain) হল চার্লি চ্যাপলিন রচিত ও পরিচালিত ১৯১৪ সালের মার্কিন হাস্যরসাত্মক নির্বাক চলচ্চিত্র। এটি চ্যাপলিন রচিত ও পরিচালিত প্রথম চলচ্চিত্র। পরিচালনার পাশাপাশি চ্যাপলিন এতে প্রধান চরিত্রে অভিনয় করেন। কিস্টোন স্টুডিওজের ব্যানারে এটি প্রযোজনা করেন ম্যাক সিনেট। চলচ্চিত্রটি বাণিজ্যিকভাবে সফলতা লাভ করে।
চার্লি চ্যাপলিন
"দ্য গ্রেট ডিক্টেটর" নির্মাণে সময় লাগে এক বছর এবং এটি ১৯৪০ সালের অক্টোবরে মুক্তি পায়। চলচ্চিত্রটি ব্যাপক প্রচারণা লাভ করে। দ্য নিউ ইয়র্ক টাইমসের একজন সমালোচক এটিকে "বছরের সবচেয়ে প্রত্যাশিত চলচ্চিত্র" বলে উল্লেখ করেন এবং এটি এই যুগের সর্বোচ্চ আয়কারী চলচ্চিত্র হয়ে ওঠে। ছবিটির শেষ দৃশ্য দর্শক প্রিয়তা লাভ করেনি এবং বিতর্কের জন্ম দেয়। চ্যাপলিন পাঁচ মিনিটের বক্তৃতার মধ্য দিয়ে ছবিটি শেষ করেন যেখানে তিনি তাঁর নাপিত চরিত্র ত্যাগ করেন এবং সরাসরি ক্যামেরার দিকে তাকিয়ে যুদ্ধ ও ফ্যাসিবাদের বিরুদ্ধে সমর্থন জানান। চার্লস জে. মাল্যান্ড তাঁর রাজনৈতিক মতাদর্শের এই প্রকাশ্য প্রচারকে তাঁর জনপ্রিয়তা হ্রাসের কারণ বলে উল্লেখ করেন এবং লিখেন, "এরপর থেকে কোন চলচ্চিত্র ভক্ত তাঁর তারকা খ্যাতি থেকে রাজনৈতিক আদর্শকে পৃথক করতে পারবে না।" "দ্য গ্রেট ডিক্টেটর" শ্রেষ্ঠ চলচ্চিত্র, শ্রেষ্ঠ মৌলিক চিত্রনাট্য এবং শ্রেষ্ঠ অভিনেতাসহ পাঁচটি বিভাগে একাডেমি পুরস্কারের মনোনয়ন লাভ করে।
চার্লি চ্যাপলিন
"সোল্ডার আর্মস" মুক্তির পর চ্যাপলিন ফার্স্ট ন্যাশনালের কাছে আরও অর্থ প্রদানের অনুরোধ করেন, কিন্তু ফার্স্ট ন্যাশনাল তাঁর অনুরোধ প্রত্যাখ্যান করে। চলচ্চিত্রের মানের ব্যাপারে তাদের অনাগ্রহ দেখে চ্যাপলিন হতাশ হন এবং কোম্পানিটির ফেমাস প্লেয়ার্স-লেস্কির সাথে যুক্ত হওয়ার গুজব শুনে তিনি কিছুটা উদ্বিগ্ন হয়ে ডগলাস ফেয়ারব্যাঙ্কস, ম্যারি পিকফোর্ড ও ডি ডব্লিউ গ্রিফিথের সাথে মিলে একটি নতুন পরিবেশনা কোম্পানি চালু করেন। নতুন কোম্পানি - ইউনাইটেড আর্টিস্ট্‌স ১৯১৯ সালের জানুয়ারিতে চালু হয়। চলচ্চিত্র শিল্পের জন্য এই প্রতিষ্ঠান বৈপ্লবিক পরিবর্তন নিয়ে আসে, এর চারজন অংশীদারই ছিলেন সৃজনশীল শিল্পী এবং নিজেরাই তাদের চলচ্চিত্রের জন্য অর্থায়ন করতেন এবং নিজেদের চলচ্চিত্রের উপর পূর্ণ নিয়ন্ত্রণ লাভ করেন। চ্যাপলিন নতুন কোম্পানির হয়ে কাজ শুরু করতে উৎসুক ছিলেন এবং ফার্স্ট ন্যাশনালকে তাদের চুক্তির টাকা পরিশোধের প্রস্তাব দেন। ফার্স্ট ন্যাশনাল এই প্রস্তাব প্রত্যাখ্যান করে এবং তাঁকে তাঁর বাকি ছয়টি চলচ্চিত্র নির্মাণের জন্য তাড়া দেয়।
ক্রিস্টোফার চ্যাপলিন
ক্রিস্টোফার জেমস চ্যাপলিন (ইংরেজি: Christopher James Chaplin; জন্ম: ৬ জুলাই, ১৯৬২) হলেন একজন সুইজারল্যান্ডে জন্মগ্রহণকারী ইংরেজ সুরকার ও অভিনেতা। তিনি ব্রিটিশ অভিনেতা ও চলচ্চিত্র নির্মাতা চার্লি চ্যাপলিন ও তার চতুর্থ স্ত্রী উনা ওনিলউনা ওনিলের সর্বকনিষ্ঠ পুত্র।
অ্যারন টেলর-জনসন
টেলর-জনসন ছয় বছর বয়স থেকে অভিনয় শুরু করেন। ২০০৩ সালে তিনি "সাংহাই নাইটস্‌" চলচ্চিত্রে কিশোর চার্লি চ্যাপলিন ভূমিকায় অভিনয় করেন এবং "দি ইলুশনিস্ট" (২০০৬) ও "অ্যাঙ্গাস, থংস অ্যান্ড পারফেক্ট স্নগিং" (২০০৮) চলচ্চিত্রে অভিনয় করেন। তার প্রথম আলোচিত সাফল্য আসে জন লেননের জীবনীমূলক "নোহোয়ার বয়" (২০০৯) চলচ্চিত্রের মধ্য দিয়ে। পরবর্তীতে তিনি অলিভার স্টোন পরিচালিত অপরাধ-নাট্যধর্মী "স্যাভেজেস" (২০১২) চলচ্চিত্রে বেন, জো রাইট পরিচালিত "আন্না কারেনিনা" (২০১২) চলচ্চিত্রে রুশ অভিজাত কাউন্ট ভ্রন্‌স্কি, এবং গেরেথ এডওয়ার্ডস পরিচালিত "গডজিলা" (২০১৪) চলচ্চিত্রে লেফটেন্যান্ট ব্রডি চরিত্রে অভিনয় করেন। ২০১৬ সালে টম ফোর্ড পরিচালিত উত্তেজনাপূর্ণ "নকচার্নাল অ্যানিমেলস্‌" চলচ্চিত্রে রে মার্কাস চরিত্রে তার অভিনয়ের জন্য তিনি শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং একাডেমি পুরস্কারে মনোনীত হন।
চার্লি চ্যাপলিন
চ্যাপলিনের সন্তানেরা প্যারিসে অবস্থিত চ্যাপলিন কার্যালয় থেকে তাঁর সকল উত্তরাধিকারের দেখাশুনা করে। চ্যাপলিনের কাজের "নাম, ভাবমূর্তি ও নৈতিক অধিকার রক্ষার্থে" অ্যাসোসিয়েশন চ্যাপলিন নামে এই কার্যালয় প্রতিষ্ঠা করে চ্যাপলিনের কয়েকজন সন্তান। রয় এক্সপোর্ট এসএএস ১৯১৮ সালের পর চ্যাপলিনের নির্মিত চলচ্চিত্রের স্বত্ব অর্জন করে এবং বাবলস ইনকর্পোরেটেড এসএ চ্যাপলিনের ছবি ও নামের স্বত্ব অর্জন করে। তাদের কেন্দ্রীয় সংরক্ষণাগার সুইজারল্যান্ডের মনত্রুতে অবস্থিত এবং এতে ৮৩,৬৩০টি ছবি, ১১৮টি গল্প, ৯৭৬টি পাণ্ডুলিপি, ৭,৭৫৬টি চিঠি ও লক্ষাধিক অন্যান্য নথির স্ক্যানকৃত সংস্করণ রয়েছে। এই বিষয়বস্তুগুলো সিনেতেকা দি বোলোগ্নাতে অবস্থিত চ্যাপলিন রিসার্চ সেন্টারে গবেষণার জন্য পাওয়া যায়। সুইজারল্যান্ডের লাউসানেলে অবস্থিত দে লেলিসি জাদুঘরে চ্যাপলিনের জীবন ও কর্মের উপর ১০,০০০ এর বেশি চিত্র সংরক্ষিত রয়েছে। ব্রিটিশ ফিল্ম ইনস্টিটিউটও চার্লস চ্যাপলিন রিসার্চ ফাউন্ডেশন প্রতিষ্ঠা করেছে এবং ২০০৫ সালের জুলাই মাসে লন্ডনে প্রথম আন্তর্জাতিক চার্লস চ্যাপলিন সম্মেলন অনুষ্ঠিত হয়।
মিলড্রেড হ্যারিস
মিলড্রেড হ্যারিস (ইংরেজি: Mildred Harris; ২৯ নভেম্বর, ১৯০১ – ২০ জুলাই, ১৯৪৪) ছিলেন ২০শ শতাব্দীর শুরুর দিকের একজন মার্কিন চলচ্চিত্র অভিনেত্রী। তিনি চার্লি চ্যাপলিনের প্রথম স্ত্রী। হ্যারিস ১০ বছর বয়সে শিশু অভিনেত্রী হিসেবে তার কর্মজীবন শুরু করেন। তার অভিনীত প্রথম চলচ্চিত্র "দ্য পোস্ট টেলিগ্রাফার" (১৯১২)। তিনি প্রথম সবাক চলচ্চিত্র "মেলোডি অব লাভ" (১৯২৮) এ অভিনয় করেন। তিনি হলিউডের নির্বাক চলচ্চিত্র যুগের অন্যতম প্রচারণা এবং পারশ্রমিকপ্রাপ্ত অভিনেত্রী ছিলেন।
চ্যাপলিন সিনেমা
১৯০৭ সালে জামশেদজি ফ্রামজি ম্যাডান চ্যাপলিন সিনেমা প্রতিষ্ঠা করেন। সেই সময় এই হলটির নাম ছিল এলফিনস্টোন পিকচার প্যালেস। পরবর্তীকালে এর নাম পরিবর্তন করে রাখা হয়েছিল মিনার্ভা থিয়েটার। এই সিনেমা হলে উত্তম কুমারের বাবা প্রোজেক্টার চালাতেন। বেশ কয়েক দশক ধরে এই সিনেমা হলটির অবস্থা খারাপ থাকার পর কলকাতা পৌরসংস্থা এটি অধিগ্রহণ করে এবং ১৯৮০-এর দশকে এর নামকরণ করে চ্যাপলিন সিনেমা। বেশ কয়েক বছর বন্ধ থাকার পর ২০১৩ সালে পৌরসংস্থা এই হলটি ভেঙে দেয়।
চার্লি চ্যাপলিন
তাঁর নতুন চুক্তির প্রথম চলচ্চিত্র, "আ ডগ্‌স লাইফ", ১৯১৮ সালের এপ্রিলে মুক্তি পায়। চ্যাপলিন এতে গল্পের কাঠামোর পরিবর্তন করেন এবং দ্য ট্রাম্পকে "ঢিলা আলখাল্লা-পরিহিত শ্বেতমুখ ভাঁড়" হিসেবে উপস্থাপন করেন। লুইস দেলুচ এই চলচ্চিত্রটিকে "চলচ্চিত্রে প্রথম শিল্পের পূর্ণ রূপ" বলে অভিহিত করেন। চ্যাপলিন পরে তৃতীয় লিবার্টি বন্ড প্রচারণায় অংশগ্রহণ করেন এবং একমাস মার্কিন যুক্তরাষ্ট্র সফর করে প্রথম বিশ্বযুদ্ধের মিত্রশক্তির জন্য অর্থ সংগ্রহ করেন। তিনি "দ্য বন্ড" নামে একটি স্বল্পদৈর্ঘ্য প্রচারণামূলক চলচ্চিত্রও নির্মাণ করেন, এবং এ থেকে সংগৃহীত অর্থ সরকারের তহবিলে দান করেন। চ্যাপলিনের পরবর্তী চলচ্চিত্র ছিল যুদ্ধভিত্তিক "সোল্ডার আর্ম্‌স"। তাঁর সহযোগীরা তাঁকে যুদ্ধ নিয়ে হাস্যরসাত্মক চলচ্চিত্র নির্মাণ করতে নিষেধ করেছিলেন, কিন্তু তিনি পরে বলেন, "বিপজ্জনক কিনা জানি না, তবে কাজটি আমার কাছে রোমাঞ্চকর ছিল।" ৪৫ মিনিট দৈর্ঘ্যের ছবিটি নির্মাণ করতে তিনি চার মাস সময় নেন। ছবিটি ১৯১৮ সালের অক্টোবরে মুক্তি পায় এবং ব্যবসায়িকভাবে সফল হয়।
চার্লি চ্যাপলিন
এই পদ্ধতিতে চলচ্চিত্র নির্মাণের ফলে সেই সময়ের অন্যান্য চলচ্চিত্র নির্মাতার তুলনায় চ্যাপলিনের ছবি নির্মাণে দীর্ঘ সময় লাগত। যখন তাঁর নতুন কোন চলচ্চিত্রের ধারণা মাথায় না আসত, তখন তিনি প্রায়ই শুটিং থেকে বিরতি নিতেন।বেশ কয়েক দিন বিরতি নিয়ে তিনি পুনরায় স্টুডিওতে নতুন ধারণা নিয়ে কাজ শুরু করতেন। এই বিলম্বিত প্রক্রিয়ার মাধ্যমেই চ্যাপলিন কাজগুলো হত ত্রুটিহীন ও পরিপূর্ণ।তাঁর বন্ধু আইভর মন্টেগুয়ের মতে, চলচ্চিত্র নির্মাতার ক্ষেত্রে "পরিপূর্ণতা ছাড়া কোন কিছুই সঠিক নয়"। যেহেতু তিনি তাঁর ব্যক্তিগত তহবিল থেকে চলচ্চিত্রগুলো নির্মাণ করতেন, ফলে তিনি স্বাধীনভাবে কাজ করতেন এবং তাঁর যতবার খুশি ততবার চিত্রগ্রহণ করতে পারতেন। এই সংখ্যাটি প্রায়ই অত্যধিক ছিল, উদাহরণস্বরূপ, "দ্য কিড" চলচ্চিত্রের জন্য ৫৩ বার। ২০ মিনিট দৈর্ঘ্যের স্বল্পদৈর্ঘ্য চলচ্চিত্র "দি ইমিগ্র্যান্ট"-এর জন্য তিনি ৪০,০০০ ফুট ফিল্মে চিত্রগ্রহণ করেন, যা দিয়ে একটি পূর্ণদৈর্ঘ্য চলচ্চিত্র নির্মাণ করা যেত।
দ্য ফায়ারম্যান (১৯১৬-এর চলচ্চিত্র)
দ্য ফায়ারম্যান () হল চার্লি চ্যাপলিন পরিচালিত ১৯১৬ সালের মার্কিন হাস্যরসাত্মক নির্বাক চলচ্চিত্র। ছবিটি প্রযোজনা ও পরিবেশনা করে মিউচুয়াল ফিল্ম। ছবিতে ফায়ারম্যান ভূমিকায় অভিনয় করেন চ্যাপলিন, এবং অন্যান্য চরিত্রে অভিনয় করেন এডনা পারভায়েন্স, লয়েড বেকন ও এরিক ক্যাম্পবেল।১৯৩২ সালে ভ্যান বিউরেন স্টুডিওজের অ্যামেডি ভ্যান বিউরেন প্রতিটি ১০,০০০ মার্কিন ডলারের বিনিময়ে চ্যাপলিন পরিচালিত মিউচুয়াল ফিল্মের হাস্যরসাত্মক চলচ্চিত্রগুলো কিনে নেয়, এবং জিনি রোডমিচ ও উইনস্টন শার্পলস সেগুলোতে সুরারোপিত সঙ্গীত যোগ করেন, সাউন্ড ইফেক্টস যোগ করেন এবং আরকেও রেডিও পিকচার্সের মাধ্যমে তা পুনঃমুক্তি দেন।
আ কিং ইন নিউ ইয়র্ক
আ কিং ইন নিউ ইয়র্ক (ইংরেজি: A King in New York, বাংলা অনুবাদ: "নিউ ইয়র্কে এক রাজা") হল ১৯৫৭ সালে মুক্তিপ্রাপ্ত ব্রিটিশ হাস্যরসাত্মক চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন এবং তিনি নিজেই মূল ভূমিকায় অভিনয় করেছেন। তার সহশিল্পীদের মধ্যে রয়েছেন ম্যাক্সিন অডলি, জেরি ডেসমন্ড, অলিভার জনস্টন, ডন অ্যাডামস এবং তার পুত্র মাইকেল চ্যাপলিন। ছবিতে ম্যাককার্থি কমিউনিস্ট যুগ এবং মার্কিন যুক্তরাষ্ট্রের রাজনীতি ও সমাজের ব্যঙ্গচিত্র উপস্থাপিত হয়েছে। চলচ্চিত্রটি ১৯৫২ সালে মার্কিন যুক্তরাষ্ট্র থেকে চ্যাপলিনকে নির্বাসিত করার পর ইউরোপে নির্মিত হয় এবং ১৯৭২ সালে মার্কিন যুক্তরাষ্ট্রে মুক্তি দেওয়া হয়।চলচ্চিত্রটি ইউরোপের ভাল ব্যবসা করে, কিন্তু মার্কিন যুক্তরাষ্ট্রে পরিবেশনার ত্রুটির কারণে ব্যবসায়িকভাবে ক্ষতিগ্রস্থ হয়। পর্যালোচনাভিত্তিক ওয়েবসাইট রটেন টম্যাটোসে ১০টি পর্যালোচনার ভিত্তিতে ছবিটির রেটিং স্কোর ৮০%। ওয়েবসাইটির পরিসংখ্যান অনুযায়ী ছবিটি "তাজা" হিসেবে স্বীকৃত।
হান্নাহ চ্যাপলিন
রিচার্ড অ্যাটেনব্রো পরিচালিত ১৯৯২ সালের চার্লির জীবনীমূলক চলচ্চিত্র "চ্যাপলিন"-এ তার নাতনী জেরাল্ডিন চ্যাপলিন তার ভূমিকায় অভিনয় করেন। জেরাল্ডিন তার অভিনয়ের জন্য শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
চার্লস চ্যাপলিন সিনিয়র
চ্যাপলিনের সমৃদ্ধির সেরা বছরগুলো ছিল ১৮৯০-১৮৯৬, কিন্তু ১৮৯৭ সালেও তিনি বিভিন্ন প্রদেশে কাজ পেতে থাকেন। ১৮৯৮ সালেও তিনি লিস্টারের নিউ এম্পায়ার প্যালেস থিয়েটারের সর্বোচ্চ পারিশ্রমিক পাওয়ার যোগ্য ছিলেন। এরপর থেকে তার দর্শক আকর্ষণ করার ক্ষমতা কমতে থাকে। ১৯০০ সালের সেপ্টেম্বরে ওয়ালহ্যাম গ্রিনের গ্র্যান্ডভিল থিয়েটারে তার পরিবেশনা ছিল তার শেষ কাজ।
সিডনি আর্ল চ্যাপলিন
তিনি দ্বিতীয় বিশ্বযুদ্ধ চলাকালীন ইউরোপে মার্কিন যুক্তরাষ্ট্রের সেনাবাহিনীতে যোগ দেন এবং পরে তিনি মঞ্চ ও চলচ্চিত্রে অভিনয় জীবন শুরু করেন। তিনি সার্কেল থিয়েটারের (যা বর্তমানে এল সেন্ট্রো থিয়েটার নামে পরিচিত) সার্কেল প্লেয়ার্সের প্রতিষ্ঠাতা সদস্য। পাশাপাশি তিনি ব্রডওয়ে থিয়েটারের কয়েকটি মঞ্চনাটকে অভিনয় করেন, যার মধ্যে উল্লেখযোগ্য হল "বেলস্‌ আর রিংগিং"। ১৯৫৭ সালে মঞ্চস্থ এই নাটকে তার বিপরীতে অভিনয় করেছিলেন জুডি হলিডে। এই নাটকে অভিনয়ের জন্য তিনি শ্রেষ্ঠ গীতিনাট্য অভিনেতার জন্য টনি পুরস্কার লাভ করেন। এছাড়া তিনি ১৯৬৪ সালে বারবারা স্ট্রাইস্যান্ডের বিপরীতে "ফানি গার্ল" গীতিনাট্যে অভিনয়ের জন্য আরেকটি টনি পুরস্কারের মনোনয়ন লাভ করেন। চ্যাপলিন তার পিতা চার্লি পরিচালিত দুটি চলচ্চিত্র, "লাইমলাইট" (১৯৫২) ও "আ কাউন্টেস ফ্রম হংকং" (১৯৬৭) এ পার্শ্বচরিত্রে অভিনয় করেন।
মেবল অ্যাট দ্য হুইল
মেবল অ্যাট দ্য হুইল (ইংরেজি: Mabel at the Wheel) হল মেবল নরম্যান্ড ও ম্যাক সিনেট পরিচালিত ১৯১৪ সালের মার্কিন নির্বাক চলচ্চিত্র। কিস্টোন স্টুডিওজের ব্যানারে এটি প্রযোজনা করেন ম্যাক সিনেট। এতে প্রধান চরিত্রে অভিনয় করেছেন চার্লি চ্যাপলিন ও মেবল নরম্যান্ড।
হিজ নিউ জব
হিজ নিউ জব (ইংরেজি: His New Job; বাংলা: তার নতুন চাকরি) হল চার্লি চ্যাপলিন পরিচালিত ১৯১৫ সালের মার্কিন হাস্যরসাত্মক নির্বাক চলচ্চিত্র। চলচ্চিত্রের নামটি দিয়ে এটাও বুঝানো হচ্ছে যে কিস্টোন স্টুডিওজ ত্যাগ করার পর এসানে স্টুডিওজের হয়ে চ্যাপলিনের প্রথম চলচ্চিত্র। এটি এসানের শিকাগো স্টুডিওতে নির্মিত চ্যাপলিনের একমাত্র চলচ্চিত্র। তিনি শিকাগো স্টুডিওর পরিবেশ পছন্দ করেন নি এবং পরে তিনি ক্যালিফোর্নিয়ার স্টুডিওতে চলে যান। ছবিটি যৌথভাবে রচনা করেন চ্যাপলিন ও লুভেলা পারসন্স।
চ্যাপলিন (চলচ্চিত্র)
চ্যাপলিন হচ্ছে ব্রিটিশ কৌতুকাভিনেতা চার্লি চ্যাপলিন এর জীবন সম্পর্কে ১৯৯২ সালে মুক্তি পাওয়া একটি জীবনী কমেডিধর্মী-ড্রামা চলচ্চিত্র। এই চলচ্চিত্রটি রিচার্ড অ্যাটেনব্রো দ্বারা পরিচালিত হয়।
চার্লস লটন
১৯২০-এর দশকে শেষের দিকে লটনের চলচ্চিত্র কর্মজীবন শুরু হয় এবং এর সফলতার ধারাবাহিকতায় তিনি ব্রডওয়ে মঞ্চে ও হলিউডের অভিনয়ের সুযোগ পান। পাশাপাশি তিনি আলেকজান্ডার কর্ডার পরিচালনায় সে যুগের একাধিক উল্লেখযোগ্য ব্রিটিশ চলচ্চিত্রে অভিনয় করেন। কর্ডার পরিচালনায় "দ্য প্রাইভেট লাইফ অব এইটথ হেনরি" চলচ্চিত্রে অভিনয় করে তিনি তার প্রথম শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন এবং পুরস্কার অর্জন করেন। এছাড়া তিনি "মিউটিনি অন দ্য বাউন্টি" (১৯৩৬) ও "উইটনেস অব দ্য প্রসিকিউশন" (১৯৫৭) চলচ্চিত্রে অভিনয় করে তার অপর দুটি একাডেমি পুরস্কারের মনোনয়ন পান। লটন অভিনীত হিট চলচ্চিত্রের মধ্যে রয়েছে "দ্য ব্যারেটস্‌ অব উইম্পল স্ট্রিট" (১৯৩৪), "রাগলস্‌ অব রেড গ্যাপ" (১৯৩৫), "জামাইকা ইন" (১৯৩৯), "দ্য হাঞ্চব্যাক অব নটর ডেম" (১৯৩৯), ও "দ্য বিগ ক্লক" (১৯৪৮)। কর্মজীবনের শেষের দিকে তিনি মঞ্চ পরিচালনায় জড়িত হন। তার নির্দেশিত উল্লেখযোগ্য মঞ্চনাটক হল "দ্য কেইন মিউটিনি কোর্ট-মার্শাল" ও জর্জ বার্নাড শ'র "ডন জুয়ান ইন হেল"। এছাড়া তিনি একটি চলচ্চিত্র পরিচালনা করেন, তা হল "দ্য নাইট অব দ্য হান্টার" (১৯৫৫)।
চার্লস চ্যাপলিন জুনিয়র
দ্বিতীয় চার্লস স্পেন্সার চ্যাপলিন (ইংরেজি: Charles Spencer Chaplin III; ৫ মে, ১৯২৫ – ২০ মার্চ, ১৯৬৮) ছিলেন একজন মার্কিন অভিনেতা। তার চলচ্চিত্র অভিনেতা ও নির্মাতা চার্লি চ্যাপলিন এবং অভিনেত্রী লিটা গ্রের পুত্র।
এডনা পারভায়েন্স
১৯১৫ থেকে ১৯১৭ সালে এসানে, মিউচুয়াল ও ফার্স্ট ন্যাশনালের চলচ্চিত্রে কাজ করার সময় চ্যাপলিন ও পারভায়েন্স প্রেমের সম্পর্কে জড়ান। পারভায়েন্স চ্যাপলিনের ৩৩টি চলচ্চিত্রে অভিনয় করেন। এর মধ্যে উল্লেখযোগ্য হল "দ্য ট্রাম্প" (১৯১৫), "দি ইমিগ্র্যান্ট" (১৯১৭), ও "দ্য কিড" (১৯২১)। চ্যাপলিনের সাথে তার শেষ চলচ্চিত্র ছিল "আ ওম্যান অব প্যারিস" (১৯২৩)। এটি ছিল তার প্রথম প্রধান নারী চরিত্রে কাজ। চলচ্চিত্রটি বাণিজ্যিকভাবে ব্যর্থ হয় এবং পারভায়েন্সের অভিনয় জীবনের সমাপ্তি ঘটে। পরবর্তীতে তিনি "আ ওম্যান অব দ্য সি" (মুক্তি পায় নি), এবং ফরাসি চলচ্চিত্র "এদুকেশন দ্য প্রিন্স" (১৯২৭) এ অতিথি চরিত্রে অভিনয় করেন।
চার্লি চ্যাপলিন
১৯২৮ সালে শেষের দিকে যখন চিত্রায়ন শুরু করেন, তার পূর্বে চ্যাপলিন প্রায় এক বছর গল্প নিয়ে কাজ করেন। "সিটি লাইট্‌স" ছবিটি ট্রাম্পের এক অন্ধ ফুলওয়ালী যুবতীর প্রেমে পড়া এবং তার চোখের জ্যোতি ফিরিয়ে আনতে তার চেষ্টার গল্প। এতে ফুলওয়ালী চরিত্রে অভিনয় করেন ভার্জিনিয়া চেরিল। এই নির্মাণ কাজে বেশ বাধা-বিপত্তি আসে এবং শেষ হতে সময় লাগে ২১ মাস। চ্যাপলিন পরে এই প্রসঙ্গে বলেন তিনি পরিপূর্ণতা আনার জন্য নিজে প্রচুর পরিশ্রম করেছেন এবং এমনকি তিনি স্নায়ুরোগে ভোগার মত অবস্থায় চলে গিয়েছিলেন। সবাক প্রযুক্তির একটি সুবিধা তিনি গ্রহণ করেন এবং তা হল চলচ্চিত্রের সুর। তিনি নিজেই এই চলচ্চিত্রের সুরারোপ করেন।
চার্লি চ্যাপলিন
চ্যাপলিনের কাজের পরিমাণ কমতে থাকলেও মিউচুয়াল ধৈর্য ধারণ করে এবং আপসেই তাদের চুক্তির মেয়াদ শেষ হয়। তাঁর চলচ্চিত্রের মান কমে যাচ্ছে এই পূর্ব কথিত বিষয়টি বিবেচনায় রেখে চ্যাপলিন এমন পরিবেশক খুঁজছিলেন যেখান থেকে তিনি তাঁর কাজের স্বাধীনতা লাভ করবেন। তাঁর একান্ত সচিব সিডনি চ্যাপলিন গণমাধ্যমকে জানান, "চার্লিকে একটি চলচ্চিত্র নির্মাণে তাঁর নিজের মত যত সময় এবং অর্থ প্রয়োজন তা দিতে হবে... আমদের বিবেচ্য বিষয় মান, পরিমাণ নয়।" ১৯১৭ সালের জুনে ফার্স্ট ন্যাশনাল এক্‌জিবিটর্স সার্কিটের সাথে চ্যাপলিনের আটটি চলচ্চিত্র নির্মাণের জন্য ১ মিলিয়ন ডলারের চুক্তি হয়। চ্যাপলিন তাঁর নিজের স্টুডিও নির্মাণের সিদ্ধান্ত নেন। সানসেট বলেভার্ডে অবস্থিত পাঁচ একর জমিতে তিনি উন্নত নির্মাণ ব্যবস্থা সম্পন্ন স্টুডিও নির্মাণ করেন। ১৯১৮ সালের জানুয়ারিতে এর নির্মাণ কাজ শেষ হয়, এবং চ্যাপলিনকে তাঁর চলচ্চিত্রগুলো নির্মাণের স্বাধীনতা দেওয়া হয়।
মডার্ন টাইমস (চলচ্চিত্র)
মডার্ন টাইমস হল ১৯৩৬ সালে মুক্তিপ্রাপ্ত নির্বাক হাস্যরসাত্মক চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন। এই ছবিতে দেখানো হয় চ্যাপলিনের লিটল ট্রাম্প সত্তা আধুনিক শিল্পায়িত পৃথিবীতে বেঁচে থাকতে সংগ্রাম করে যাচ্ছে। ছবিতে মহামন্দা চলাকালীন বিপুল সংখ্যক মানুষের কর্মসংস্থান ও আর্থিক অবস্থার জন্য হতাশার চিত্র তুলে ধরা হয়েছে, যাকে চ্যাপলিন আধুনিক শিল্পায়নের সামর্থ্যের জন্য বলে বিবেচনা করেন। এতে অভিনয় করেন চার্লি চ্যাপলিন, পলেট গডার্ড, হেনরি বার্গম্যান ও চেস্টার কঙ্কলিন।
জোসেফিন চ্যাপলিন
জোসেফিন হান্নাহ চ্যাপলিন (ইংরেজি: Josephine Hannah Chaplin; জন্ম: ২৮ মার্চ, ১৯৪৯) হলেন একজন মার্কিন অভিনেত্রী। তিনি ব্রিটিশ অভিনেতা ও চলচ্চিত্র নির্মাতা চার্লি চ্যাপলিন ও তার চতুর্থ স্ত্রী উনা ওনিলের কন্যা। চ্যাপলি অভিনীত উল্লেখযোগ্য চলচ্চিত্র হল পিয়ের পাওলো পাসোলিনি পরিচালিত "দ্য ক্যান্টারবারি টেল্‌স" (১৯৭২).
চার্লি চ্যাপলিন
চ্যাপলিন তাঁর পরবর্তী সময়ের কৌতুকাভিনেতাদের প্রভাবিত করেছেন। মার্সেল মার্সো বলেন তিনি চ্যাপলিনকে দেখেই মুকাভিনেতা হতে অনুপ্রাণিত হন। রাজ কাপুর পর্দার জন্য চ্যাপলিনের দ্য ট্রাম্প সত্তা গ্রহণ করেন। মার্ক কোসিন্স চ্যাপলিনের কৌতুকের ধরনের সাথে ফরাসি মঁসিয়ে হুলো ও ইতালীয় তোতোর চরিত্রের মিল খুঁজে পান। অন্যান্য ক্ষেত্রে চ্যাপলিনের অভিনয় থেকে অনুপ্রাণিত চরিত্র হল, কার্টুন চরিত্র ফেলিক্স দ্য ক্যাট ও মিকি মাউস। এছাড়া তিনি দাদা শিল্প আন্দোলনের অনুপ্রেরণা। ইউনাইটেড আর্টিস্ট্‌সের একজন অন্যতম প্রতিষ্ঠাতা সদস্য হিসেবে তিনি চলচ্চিত্র শিল্প বিকাশে ভূমিকা রেখেছেন। জেরাল্ড মাস্ট লিখেন, যদিও ইউনাইটেড আর্টিস্ট্‌স কখনোই মেট্রো-গোল্ডউইন-মেয়ার বা প্যারামাউন্ট পিকচার্সের মত বড় কোম্পানি হতে পারে নি, তবু পরিচালকগণ তাদের চলচ্চিত্র প্রযোজনা করবেন এটি একটি কালোত্তীর্ণ চিন্তাধারা ছিল।
চার্লি চ্যাপলিন
১৯৭২ সালে ভেনিস চলচ্চিত্র উৎসব থেকে চ্যাপলিন বিশেষ গোল্ডেন লায়ন পুরস্কার লাভ করেন, এবং লিংকন সেন্টার ফিল্ম সোসাইটি থেকে আজীবন সম্মাননা পুরস্কার লাভ করেন। লিংকন সোসাইটি প্রদত্ত পুরস্কারটি পরবর্তীতে চ্যাপলিন পুরস্কার হিসেবে প্রতি বছর চলচ্চিত্র নির্মাতাদের প্রদান করা হচ্ছে। ১৯৭২ সালে হলিউড ওয়াক অব ফেমে চ্যাপলিনের নামাঙ্কিত তারকা খচিত হয়, ১৯৫৮ সালে তাঁর নামে এই তারকা খচিত করার উদ্যোগ গ্রহণ করা হলেও তার রাজনৈতিক মতাদর্শের কারণে তখন তা বাদ দেওয়া হয়েছিল।
চার্লস চ্যাপলিন জুনিয়র
চ্যাপলিন ১৯২৫ সালের ৫ মে ক্যালিফোর্নিয়ার বেভার্লি হিলসে জন্মগ্রহণ করেন। তার পিতা চলচ্চিত্র অভিনেতা ও নির্মাতা চার্লি চ্যাপলিন এবং মাতা অভিনেত্রী লিটা গ্রে। তার ছোট ভাই সিডনি আর্ল চ্যাপলিন। তার পিতার মিলড্রেড হ্যারিসের সাথে প্রথম বিবাহের ফলে জন্ম নেওয়া তার প্রথম বৈমাত্রেয় ভাই নরম্যান স্পেন্সার চ্যাপলিন মাত্র তিন দিন বয়সে মারা যায়। তার পিতার উনা ওনিলের সাথে চতুর্থ বিবাহের পর তার অন্যান্য বৈমাত্রেয় ভাইবোনেরা হলেন জেরাল্ডিন, মাইকেল, জোসেফিন, ভিক্টোরিয়া, ইউজিন, জেন, অ্যানেট, ও ক্রিস্টোফার চ্যাপলিন।
দ্য ট্রাম্প
দ্য ট্রাম্প (কয়েকটি ভাষায় - "শার্লট"), দ্য লিটল ট্রাম্প নামেও পরিচিত, ছিল ব্রিটিশ অভিনেতা চার্লি চ্যাপলিনের অভিনীত বিখ্যাত চরিত্র। এটি নির্বাক চলচ্চিত্র যুগের অন্যতম স্মরণীয় চরিত্রে এবং বিশ্ব চলচ্চিত্রের আইকন। দ্য ট্রাম্প চ্যাপলিন রচিত, পরিচালিত ও অভিনীত ১৯১৫ সালের একটি চলচ্চিত্রের শিরোনামও এবং "একই নামের" একটি গানও রয়েছে।
চার্লি চ্যাপলিন
১৯৯৮ সালে চলচ্চিত্র সমালোচক অ্যান্ড্রু স্যারিস চ্যাপলিনকে "যুক্তি তর্কের উর্ধ্বে চলচ্চিত্রে এককভাবে সবচেয়ে গুরুত্বপূর্ণ শিল্পী, নিশ্চিতভাবে সবচেয়ে অসাধারণ অভিনেতা এবং সম্ভবত এখনো চলচ্চিত্রের "সবচেয়ে সার্বজনীন মূর্তি" বলে অভিহিত করেন। ব্রিটিশ ফিল্ম ইনস্টিটিউট তাঁকে "বিশ্ব সংস্কৃতির অত্যুচ্চ ব্যক্তিত্ব" বলে বর্ণনা করে। "টাইম" সাময়িকী তাঁকে "কোটি মানুষের মুখে হাসি আনার" জন্য এবং একটি শিল্পকে শিল্পকলায় রূপ দেওয়ার জন্য "২০শ শতাব্দীর ১০০ শীর্ষ গুরুত্বপূর্ণ ব্যক্তি" তালিকায় অন্তর্ভুক্ত করে।
চার্লি চ্যাপলিন
যদিও চ্যাপলিন তখনো চলচ্চিত্র নির্মাণের পরিকল্পনা করছিলেন, কিন্তু ১৯৭০ এর দশকের মাঝামাঝি সময়ে তিনি খুব বেশি দুর্বল হয়ে পড়েন। তিনি আরও কয়েকটি স্ট্রোকে আক্রান্ত হন এবং এর ফলে তিনি হুইলচেয়ার ব্যবহার করতে বাধ্য হন। তাঁর শেষ কাজ ছিল চিত্রসম্বলিত আত্মজীবনী সংকলন "মাই লাইফ ইন পিকচার্স" (১৯৭৪) এবং ১৯৭৬ সালে পুনঃমুক্তির জন্য "আ ওম্যান অব প্যারিস" ছবিতে সুরারোপ। চ্যাপলিনকে তাঁর জীবনীনির্ভর প্রামাণ্যচিত্র "দ্য জেন্টলম্যান ট্রাম্প" (১৯৭৫) এ দেখা যায়। এটি পরিচালনা করেন রিচার্ড প্যাটারসন। ১৯৭৫ সালে নববর্ষ সম্মাননার অংশ হিসেবে রানী দ্বিতীয় এলিজাবেথ চ্যাপলিনকে ব্রিটিশ সম্মানসূচক নাইটহুডে ভূষিত করেন। তিনি খুবই দুর্বল ছিলেন, এবং হাটু গেড়ে সম্মান প্রদর্শন করতে পারেননি এবং হুইলচেয়ারে বসেই এই সম্মাননা গ্রহণ করেন।
আ নাইট আউট (১৯১৫-এর চলচ্চিত্র)
আ নাইট আউট (ইংরেজি: A Night Out) হল চার্লি চ্যাপলিন পরিচালিত ১৯১৫ সালের মার্কিন নির্বাক হাস্যরসাত্মক চলচ্চিত্র। এসানে ফিল্ম কোম্পানি ক্যালিফোর্নিয়ার নাইলসে স্টুডিওতে আসার পর এটি চার্লি চ্যাপলিনের প্রথম চলচ্চিত্র। এসানে স্টুডিওর অধীনে চ্যাপলিনের প্রথম চলচ্চিত্র "হিজ নিউ জব", যা এসানের শিকাগো স্টুডিওতে চিত্রায়িত হয়েছিল। এতে চ্যাপলিনের সাথে প্রধান নারী চরিত্রে অভিনয় করেন এডনা পারভায়েন্স। এটি পারভায়েন্সের প্রথম চলচ্চিত্র। চ্যাপলিন যখন তার চলচ্চিত্রের জন্য প্রধান নারী ভূমিকায় অভিনয়ের জন্য কাউকে খুঁজছিলেন, তিনি তাকে নিউ ইয়র্ককে খুঁজে পান।
মডার্ন টাইমস (চলচ্চিত্র)
চ্যাপলিন তার প্রথম সবাক চলচ্চিত্র নির্মাণের প্রয়াসে ১৯৩৪ সালে সংলাপ রচনা করেন এবং কয়েকটি সবাক দৃশ্য ধারণ করেন। পরে তিনি তার এই প্রচেষ্টা বাতিল করেন এবং সামঞ্জস্যপূর্ণ শব্দ ও বিরল রকমের সংলাপসহ নির্বাক চলচ্চিত্রে ফিরে যান। চলচ্চিত্রের দৃশ্যায়ন শুরু হয় ১১ অক্টোবর ১৯৩৪ এবং শেষ হয় ১৯৩৫ সালে ৩০ আগস্ট।
সিটি লাইট্‌স
"সিটি লাইট্‌স" ছবিটি ১৯৩১ সালের ৩০ জানুয়ারি মুক্তির পর প্রায় ৫ মিলিয়ন মার্কিন ডলার আয় করে বাণিজ্যিকভাবে সফল হয় এবং ইতিবাচক সমালোচনা লাভ করে। বর্তমান সময়ে অনেক সমালোচক মনে করেন এটি শুধু চ্যাপলিনের অভিনয় জীবনের সর্বোচ্চ অর্জনই নয়, বরং সর্বকালের সেরা চলচ্চিত্রের একটি। ১৯৯১ সালে লাইব্রেরি অব কংগ্রেস "সাংস্কৃতিক, ঐতিহাসিক বা নান্দনিকভাবে গুরুত্বপূর্ণ" বিবেচনা করে ছবিটিকে মার্কিন যুক্তরাষ্ট্রের ন্যাশনাল ফিল্ম রেজিস্ট্রিতে সংরক্ষণের জন্য নির্বাচন করে। ২০০৭ সালে আমেরিকান ফিল্ম ইনস্টিটিউটের করার সর্বকালের সেরা মার্কিন চলচ্চিত্রের তালিকায় ছবিটি ১১তম স্থান অধিকার করে। ১৯৪৯ সালে চলচ্চিত্র সমালোচক জেমস অ্যাজি এই ছবির শেষ দৃশ্যকে "সেলুলয়েডে করা সেরা একক অভিনয়" বলে উল্লেখ করেন।
চ্যাপলিনের পূর্ববর্তী চলচ্চিত্র "দ্য সার্কাস" ১৯২৮ সালে মুক্তি পায়। এটি ছিল নির্বাক চলচ্চিত্রের ইতিহাসের সর্বশেষ চলচ্চিত্র এবং এর পরপরই সবাক চলচ্চিত্রের যাত্রা পূর্ণ উদ্দ্যমে শুরু হয়। ইউনাইটেড আর্টিস্টসের মালিক হিসেবে তিনি নিজেই প্রযোজক ও পরিবেশক হওয়ায় তিনি "সিটি লাইট্‌স" ছবিটিকেও নির্বাক চলচ্চিত্র হিসেবে নির্মাণের সিদ্ধান্ত নেন। প্রযুক্তিগতভাবে চলচ্চিত্রটি কয়েকটি বিষয়ের মিশ্রণ, যেমন এর সঙ্গীতে সামঞ্জস্যপূর্ণ গান, শব্দের ইফেক্ট এবং সবাক চলচ্চিত্রের মত কিছু স্পষ্ট শব্দও রয়েছে। সংলাপগুলোও পর্দায় উপস্থাপন করা হয়। চ্যাপলিন প্রথমে উদ্ভাবক ইউজিন অগাস্টিন লস্টের সাথে ১৯১৮ সালে সবাক চলচ্চিত্র নির্মাণের ব্যাপারে আলোচনা করেন। চ্যাপলিন "কথ্য" বিষয়টিকে উড়িয়ে দেন এবং একজন প্রতিবেদককে বলেন যে তিনি "কথ্য চলচ্চিত্রকে তিন বছর সময় দিবেন"। তিনি তার লিটল ট্রাম্প চরিত্রকে কীভাবে সবাক চলচ্চিত্রের সাথে খাপ খাওয়াবেন সেই ব্যাপারে সচেতন ছিলেন।
হুইলার ড্রাইডেন
তিনি ১৯২১ সালে "ফল্‌স ওমেন"' এবং ১৯২২ সালে স্ট্যান লরেলের "মাড অ্যান্ড স্যান্ড" চলচ্চিত্রে অভিনয় করেন। ১৯২৮ সালে তিনি "আ লিটল বিট অব ফ্লাফ" চলচ্চিত্র পরিচালনা করেন। এতে প্রধান ভূমিকায় অভিনয় করেন তার সৎ ভাই সিডনি চ্যাপলিন। ১৯২৮ ও ১৯২৯ সালে তিনি ব্রডওয়ের "উইংস অভার ইউরোপ" মঞ্চনাটকে অভিনয় করেন। পরবর্তীতে তিনি "দ্য গ্রেট ডিক্টেটর" (১৯৪০) এবং "মঁসিয়ে ভের্দু" (১৯৪৭) চলচ্চিত্রে চ্যাপলিনের সহকারী পরিচালক হিসেবে কাজ করেন। এছাড়া তিনি চ্যাপলিনের শেষ মার্কিন চলচ্চিত্র "লাইমলাইট" (১৯৫২) এ ডক্টর ও সঙ চরিত্রে পার্শ্ব ভূমিকায় অভিনয় করেন।
আ ডগ্‌স লাইফ
আ ডগ্‌স লাইফ (ইংরেজি: A Dog's Life) হল ১৯১৮ সালে মুক্তিপ্রাপ্ত মার্কিন হাস্যরসাত্মক নির্বাক চলচ্চিত্র। ছবিটি রচনা, প্রযোজনা ও পরিচালনা করেছেন চার্লি চ্যাপলিন। এটি ফার্স্ট ন্যাশনাল পিকচার্স স্টুডিওর অধীনে চ্যাপলিনের নির্মিত প্রথম চলচ্চিত্র। এই ছবির কেন্দ্রীয় চরিত্র "স্ক্র্যাপ্‌স" নামে একটি কুকুর, যা দ্য ট্রাম্প (চ্যাপলিন) ও একজন বারের গায়িকাকে (এডনা পারভায়েন্স) সুখী জীবন গঠনে সাহায্য করে। এতে চ্যাপলিনের ভাই সিডনি চ্যাপলিন একটি ছোট চরিত্রে অভিনয় করেন এবং এটি প্রথম চলচ্চিত্র যেখানে তারা দুই ভাই একসাথে পর্দায় অভিনয় করেছেন।
চার্লি চ্যাপলিন
চ্যাপলিন তাঁর পরবর্তী চলচ্চিত্রের জন্য পাঁচ মাস সময় নেন। ১৯২১ সালের সেপ্টেম্বরের দুই রিল ওয়ালা "দি আইডল ক্লাস" মুক্তি পায়। ছবিটি মুক্তির পর তিনি ইংল্যান্ডে ফিরে যাওয়ার সিদ্ধান্ত নেন। প্রায় এক দশক যুক্তরাষ্ট্রে অবস্থানের পর তিনি প্রথম ইংল্যান্ডে যেতে চান। তিনি পরবর্তীতে ফার্স্ট ন্যাশনালের সাথে চুক্তির বাকি কাজ শেষ করেন। "পে ডে" ১৯২২ সালের ফেব্রুয়ারি মাসে মুক্তি পায়। ফার্স্ট ন্যাশনালের অধীনে তাঁর শেষ চলচ্চিত্র "দ্য পিলগ্রিম" (১৯২৩) স্টুডিওটির সাথে পরিবেশকদের অসম্মতির জন্য মুক্তি পেতে দেরী হয় এবং প্রায় এক বছর পরে মুক্তি পায়।
উনা ওনিল
সান ফ্রান্সিস্কো থেকে ওনিল লস অ্যাঞ্জেলেস যান। সেখানে তার মা ও তার সৎ বাবা থাকতেন। তিনি নিজেই মিনা ওয়ালেস নামে একজন চলচ্চিত্রের প্রতিনিধির খোঁজ পান এবং ইউজিন ফ্রেঙ্কের "দ্য গার্ল ফ্রম লেনিনগ্রাদ" ছবির জন্য স্ক্রিনটেস্ট দেন। এটি ছিল তার প্রথম ও একমাত্র স্ক্রিনটেস্ট। ১৯৪২ সালের অক্টোবরে ওয়ালেস তাকে চার্লি চ্যাপলিনের সাথে পরিচয় করিয়ে দেন। চ্যাপলিন তখন "শ্যাডো অ্যান্ড সাবস্ট্যান্স" মঞ্চনাটক অবলম্বনে একটি চলচ্চিত্র নির্মাণের জন্য প্রধান অভিনেত্রী খুঁজছিলেন। ওনিলকে চ্যাপলিনের ভাল লাগে, কিন্তু তখন ১৭ বছর বয়সী ওনিল এই চরিত্রের জন্য উপযুক্ত ছিলেন না। তবুও ওনিল ও ওয়ালেসের জেদের কারণে চ্যাপলিন তার সাথে চুক্তিবদ্ধ হওয়ার জন্য সম্মত হন।
মারি ড্রেসলার
১৪ বছর বয়সে বাড়ি ত্যাগ করার পর ড্রেসলার বিভিন্ন মঞ্চ দলের সাথে সফরে করে মঞ্চে প্রতিষ্ঠা লাভ করেন। তথাকথিত সুন্দরী না হওয়া স্বত্ত্বেও তিনি তার প্রতিভা দিয়ে মানুষকে হাসানোর মাধ্যমে প্রশংসা অর্জন করেন। ১৮৯২ সালে তিনি ব্রডওয়ে থিয়েটারে অভিনয় শুরু করেন এবং তা ১৯২০ এর দশক পর্যন্ত চলে। তিনি মূলত হাস্যরসাত্মক চরিত্রে অভিনয় করতেন। ব্রডওয়েতে তার একটি সফল চরিত্র সাথে মিল রেখে নির্মিত প্রথম পূর্ণদৈর্ঘ্য হাস্যরসাত্মক চলচ্চিত্র "টিলিস পাঙ্কচার্ড রোম্যান্স" (১৯১৪) এ চার্লি চ্যাপলিন ও মেবল নরম্যান্ডের সাথে অভিনয় করেন। তিনি কয়েকটি স্বল্পদৈর্ঘ্যেও কাজ করেন, কিন্তু বেশিরভাগ সময় তিনি নিউ ইয়র্ক সিটিতে মঞ্চে অভিনয় করেন। প্রথম বিশ্বযুদ্ধ চলাকালীন তিনি অন্যান্য তারকাদের সাথে মিলে লিবার্টি বন্ড বিক্রিতে সহায়তা করেন। ১৯১৯ সালে তিনি মঞ্চের গায়কদলের প্রথম সম্মেলন আয়োজনে সহায়তা করেন।
উনা ওনিল
রিচার্ড অ্যাটেনবরো পরিচালিত চ্যাপলিনের জীবনীমূলক "চ্যাপলিন" (১৯৯২) চলচ্চিত্রে মোইরা কেলি তার ভূমিকায় অভিনয় করেন। জে. ডি. স্যালিঙ্গারের যৌবনকাল অবলম্বনে নির্মিত "রেবেল ইন দ্য রাই" চলচ্চিত্রে জোয়ি ডয়েচ তার ভূমিকায় অভিনয় করেন। মঞ্চে ২০১০ সালে সান দিয়েগোর লা হোলা প্লেহাউজে "" নাটকে অ্যাশলি ব্রাউন তার ভূমিকায় অভিনয় করেন। ২০১২ সালে ব্রডওয়ের "চ্যাপলিন - দ্য মিউজিক্যাল" মঞ্চায়নে এরিন ম্যাককি তার ভূমিকায় অভিনয় করেন।
ক্লেয়ার ব্লুম
১৯৫২ সালে বিখ্যাত চলচ্চিত্র পরিচালক চার্লি চ্যাপলিন ব্লুমকে আবিষ্কার করেন। তিনি তার "লাইমলাইট" চলচ্চিত্রে তার সহ-অভিনেত্রী হিসেবে বেশ কয়েক মাস যাবত "সৌন্দর্য, প্রতিভাবান ও আবেগপূর্ণ" একজন অভিনেত্রীর খোঁজ করছিলেন। এটি ছিল ব্লুমের চলচ্চিত্র অভিনয়ে অভিষেক এবং এর মাধ্যমে তিনি আন্তর্জাতিক চলচ্চিত্র তারকা হয়ে ওঠেন। তার দীর্ঘ কর্মজীবনে তিনি রিচার্ড বার্টন, লরন্স অলিভিয়ে, জন গিলগুড, পল স্কোফিল্ড, রাফ রিচার্ডসন, ইয়ুল ব্রাইনার, জর্জ সি. স্কট, জেমস ম্যাসন, পল নিউম্যান, ও রড স্টাইগারদের মত অভিনেতাদের বিপরীতে কাজ করেন। তিনি পরবর্তীতে স্টাইগারকে বিয়েও করেন।
চার্লি চ্যাপলিন
চ্যাপলিন তাঁর চলচ্চিত্রে আরও বেশি নিয়ন্ত্রণ লাভ করেন এবং প্রতিটি চলচ্চিত্রে আরও বেশি সময় ও যত্ন প্রদান করেন। এসানের হয়ে চ্যাপলিনের নির্মিত প্রথম চলচ্চিত্র "হিজ নিউ জব"। চলচ্চিত্রের শিরোনাম দিয়ে চ্যাপলিনের নতুন চাকরির বিষয়টিও বুঝানো হয়। এক মাসের ব্যবধানের তাঁর দ্বিতীয় চলচ্চিত্র "আ নাইট আউট" এবং তৃতীয় চলচ্চিত্র "দ্য চ্যাম্পিয়ন" মুক্তি পায়। চ্যাপলিনের এসানে স্টুডিওজের ১৪টি চলচ্চিত্রের শেষ ৭টি চলচ্চিত্র এরূপ ধীর গতিতেই নির্মিত হয়। চ্যাপলিন তাঁর পর্দা ব্যক্তিত্বও পরিবর্তন করতে শুরু করেন, যা কিস্টোনকে এর "নীচ, অমার্জিত, বর্বর" প্রকৃতির সমালোচনা করতে উদ্বুদ্ধ করে। ধীরে ধীরে চ্যাপলিনের চলচ্চিত্রের চরিত্রগুলো আরও ভদ্র ও প্রণয়ধর্মী হয়ে ওঠে; "দ্য ট্রাম্প" (এপ্রিল ১৯১৫) চলচ্চিত্রটিকে তাঁর এই নতুনত্বের সন্ধিক্ষণ বলে বিবেচনা করা হয়।
চার্লি চ্যাপলিন
মিউচুয়াল চ্যাপলিনকে তাঁর কাজের জন্য তাদের ১৯১৬ সালের মার্চ মাসে উদ্বোধন করা লস অ্যাঞ্জেলেসের স্টুডিও দিয়ে দেয়। চ্যাপলিন তাঁর স্টক কোম্পানিতে আরও দুজন সদস্য যোগ করেন। তারা হলেন আলবার্ট অস্টিন এবং এরিক ক্যাম্পবেল। চ্যাপলিন দুই রিলের "দ্য ফ্লোরওয়াকার", "দ্য ফায়ারম্যান", "দ্য ভ্যাগাবন্ড", "ওয়ান এ.এম.", এবং "দ্য কাউন্ট" চলচ্চিত্র নির্মাণ করেন। "দ্য পনশপ" চলচ্চিত্রে অভিনয়ের জন্য তিনি হেনরি বার্গম্যানকে নিয়ে আসেন। বার্গম্যান পরে চ্যাপলিনের সাথে ৩০ বছর অভিনয় করেন। "বিহাইন্ড দ্য স্ক্রিন" ও "দ্য রিংক" ছিল ১৯১৬ সালে নির্মিত চ্যাপলিনের শেষ দুটি চলচ্চিত্র। মিউচুয়ালের চুক্তি অনুযায়ী নির্ধারিত হয় যে চ্যাপলিন প্রতি চার সপ্তাহে একটি দুই রিলের চলচ্চিত্র মুক্তি দিবে। পরের বছরে চ্যাপলিন আরও বেশি সময় চান। তিনি ১৯১৭ সালের প্রথম দশ মাসে মিউচুয়াল থেকে মাত্র চারটি চলচ্চিত্র নির্মাণ করতে পারেন। চলচ্চিত্রগুলো হল "ইজি স্ট্রিট", "দ্য কিউর", "দি ইমিগ্র্যান্ট", এবং "দি অ্যাডভেঞ্চারার"। চ্যাপলিন বিশেষজ্ঞদের মতে অত্যন্ত যত্নসহকারে নির্মিত এই চলচ্চিত্রসমূহ তাঁর সুন্দর কাজের মধ্যে অন্যতম। পরবর্তীতে চ্যাপলিন বলেন মিউচুয়ালের সাথে তাঁর কর্মজীবনের দিনগুলো ছিল তাঁর সবচেয়ে সুখী সময়। যাই হোক, চ্যাপলিন আরও অনুভব করেন যে চুক্তির সময়কালে এই চলচ্চিত্রসমূহ খুবই সূত্রধর্মী হয়ে গেছে এবং তিনি কাজের পরিবেশ নিয়ে খুবই অসন্তুষ্ট ছিলেন।
চার্লস চ্যাপলিন জুনিয়র
চ্যাপলিন ১৩টি চলচ্চিত্রে অভিনয় করেছেন। তিনি তার পিতা চার্লি চ্যাপলিন পরিচালিত "লাইমলাইট" (১৯৫২) চলচ্চিত্রে অভিনয় করেন। ১৯৫৯ সালে তিনি "গার্লস টাউন" চলচ্চিত্রে তিনি নির্বাক চলচ্চিত্র যুগের আরেক বিখ্যাত কৌতুকাভিনেতা হ্যারল্ড লয়েডের পুত্র হ্যারল্ড লয়েড জুনিয়র ভূমিকায় অভিনয় করেন। তিনি তার ভাই সিডনি আর্ল চ্যাপলিনের সাথে সার্কেল থিয়েটারের (বর্তমানে এল সেন্ট্রো থিয়েটার নামে পরিচিত) "ইথান ফ্রোম" মঞ্চনাটকে অভিনয় করেন।
চার্লি চ্যাপলিন
চ্যাপলিনের শৈশব প্রচণ্ড দারিদ্র্য আর কষ্টে জর্জরিত ছিল। তাঁর শৈশব কাটে তাঁর মা হান্নাহ এবং ভাই সিডনির সাথে কেনিংটন জেলায়। চ্যাপলিন সিনিয়র তাদের কোন আর্থিক সহযোগিতা প্রদান করতেন না এবং হান্নাহরও মাঝে মাঝে সেবিকা ও পোশাক নির্মাণকার্য ছাড়া উপার্জনের কোন পথ ছিল না। অত্যধিক দারিদ্রের কারণে চ্যাপলিনকে তাঁর সাত বছর বয়সে ল্যামবেথ কর্মশালায় কাজের জন্য পাঠানো হয়। সাউথওয়ার্ক কাউন্সিল তাঁকে দারিদ্রের কারণে সেন্ট্রাল লন্ডন ডিস্ট্রিক্ট স্কুলে পাঠায়। চ্যাপলিন এই পরিস্থিতিকে "অবহেলিত জীবনকাল" বলে উল্লেখ করেন। ১৮ মাস পরে কিছু দিনের জন্য তিনি তাঁর মায়ের সাথে থাকেন এবং ১৮৯৮ সালের জুলাইয়ে হান্নাহ তাঁকে পুনরায় কর্মশালায় প্রেরণ করেন। চার্লি ও সিডনিকে এরপর দরিদ্র শিশুদের জন্য নির্মিত নরউড স্কুল নামক আরেকটি ইনস্টিটিউটে প্রেরণ করা হয়।
চার্লি চ্যাপলিন
ইতোমধ্যে, সিডনি চ্যাপলিন ১৯০৬ সালে স্বনামধন্য ফ্রেড কার্নো কোম্পানিতে যোগ দেন, এবং ১৯০৮ সালের মধ্যে তিনি তাদের প্রধান অভিনেতা হয়ে ওঠেন। ফেব্রুয়ারি মাসে তিনি তার ছোট ভাইয়ের জন্য দুই সপ্তাহের একটি খণ্ডকালীন অভিনয়ের ব্যবস্থা করেন। কার্নো প্রথমে এই বিষয়ে সতর্ক ছিলেন এবং চার্লিকে "বিবর্ণ, দুর্বল, অপ্রসন্ন যুবক" মনে করেন, এবং মঞ্চে ভালো কোন কাজ করতে পারবে না ও "খুব বেশি লাজুক" মনে হয়। যাই হোক, কিশোর চ্যাপলিন লন্ডন কলিসিয়ামে তাঁর প্রথম রাতের অভিনয় দিয়ে মঞ্চে তাঁর প্রভাব সৃষ্টি করেন এবং অচিরেই এই কোম্পানির সাথে চুক্তিবদ্ধ হন। চ্যাপলিন প্রথমে কয়েকটি ছোট চরিত্রে অভিনয়ের পর ১৯০৯ সালের দিকে প্রধান চরিত্রে অভিনয় শুরু করেন। ১৯১০ সালের এপ্রিলে তাঁকে "জিমি দ্য ফেয়ারলেস" নামক একটি নতুন স্কেচের প্রধান চরিত্রে অভিনয়ের সুযোগ দেওয়া হয়। এটি ব্যাপক সফলতা অর্জন করে এবং চ্যাপলিন গণমাধ্যমের দৃষ্টি কাড়েন।
চার্লি চ্যাপলিন
চ্যাপলিন মনে করতেন তাঁর মা তাঁকে প্রথম অভিনয়ে প্রভাবিত করেছিলেন। তিনি যখন শিশু ছিলেন তাঁর মা জানালার পাশে বসে তাকে পথচারীদের অনুকরণ করে দেখাতেন। চ্যাপলিন তাঁর আত্মজীবনীতে লিখেন, "তাকে দেখে আমি হাত ও মুখ দিয়ে আবেগ প্রকাশ করতে শিখেছি, পাশাপাশি কীভাবে মানুষকে পর্যবেক্ষণ ও অধ্যয়ন করা যায় তাও শিখেছি।" চ্যাপলিন তাঁর প্রথম জীবনে গীতিমঞ্চে বিভিন্ন কৌতুকাভিনেতাদের কাজ করতে দেখেছেন। তিনি ড্রুরি লেনে ক্রিসমাস পান্তোমিমেতেও যান এবং সেখানে তিনি ড্যান লেনোর মতো অভিনেতাদের কাছ থেকে সঙ শিল্পের পাঠ লাভ করেন। চ্যাপলিনের একজন অভিনেতা এবং চলচ্চিত্র নির্মাতা হওয়ার পিছনে ফ্রেড কার্নো কোম্পানিতে কাজ করার বছরগুলোর বিস্তর প্রভাব ছিল। সিমন লুভিশ লিখেছেন যে কোম্পানিটি তাঁর "প্রশিক্ষণ স্থল" ছিল, এবং এখানেই চ্যাপলিন তাঁর হাস্যরসের গতির পরিবর্তন করতে শিখেছিলেন। তিনি স্ল্যাপস্টিক হাস্যরসের সাথে করুণ রস মিশ্রণের ধারণা কার্নোর কাছ থেকে শিখেছেন। কার্নো বিভিন্ন অসঙ্গতি তুলে ধরতেন, যা চ্যাপলিনের ঠাট্টা হিসেবে পরিচিতি লাভ করে। চলচ্চিত্র শিল্প থেকে, চ্যাপলিন ফরাসি কৌতুকাভিনেতা মাক্‌স লেঁদেরের কাজ থেকে অনুপ্রাণিত হন। তিনি লেঁদেরের চলচ্চিত্রগুলোর প্রশংসা করতেন। দ্য ট্রাম্প চরিত্রের পোশাক এবং ব্যক্তিত্ব সৃষ্টির ক্ষেত্রে তিনি সম্ভবত মার্কিন ভডেভিলের দৃশ্যাবলী থেকে অনুপ্রাণিত হয়, যেখানে এই ধরনের চরিত্র অহরহ দেখা যেত।
মিউচুয়াল ফিল্ম
১৯১২ সালে কয়েকজন মার্কিন ব্যবসায়ী মিউচুয়াল ফিল্ম করপোরেশন প্রতিষ্ঠা করে, যার মধ্যে ছিলেন হ্যারি ই. এইটকেন। এই পরিবেশনা কোম্পানির কয়েকটি সহায়ক প্রযোজনা প্রতিষ্ঠান ছিল। তাদের মধ্যে কিস্টোন স্টুডিওজ হাস্যরসাত্মক চলচ্চিত্র নির্মাণে প্রসিদ্ধ ছিল। ১৯১৬ সালে মিউচুয়াল চার্লি চ্যাপলিনের সাথে চুক্তিবদ্ধ হওয়ার পর আরও পরিচিতি লাভ করে। এই কোম্পানিতে কাজ করাকালীন চ্যাপলিন তার কয়েকটি অন্যতম সেরা হাস্যরসাত্মক চলচ্চিত্র নির্মাণ করেন। চ্যাপলিন মনে করতেন এই কোম্পানিতে কাজ করতে তিনি কম সময় পেতেন। এর ফলে পরবর্তীতে তিনি ফার্স্ট ন্যাশনাল পিকচার্সে যোগ দেন, যাতে অধিক সময় নিয়ে আরও ভাল চলচ্চিত্র নির্মাণে মনোযোগ দিতে পারেন।
চার্লি চ্যাপলিন
নির্বাক চলচ্চিত্র যুগের অন্যতম মৌলিক ও প্রভাবশালী ব্যক্তিত্ব চ্যাপলিন নিজের ছবিতে নিজেই অভিনয় করতেন, এবং চিত্রনাট্য ও সংলাপ রচনা, পরিচালনা, প্রযোজনা এমনকি সঙ্গীত পরিচালনাও করতেন। তিনি তাঁর সকল চলচ্চিত্র ত্রুটিমুক্ত রাখার চেষ্টা করতেন এবং তাঁর আর্থিক স্বাধীনতার কারণে তিনি একটি চলচ্চিত্রের গল্পের বিকাশ ও চলচ্চিত্র নির্মাণে অধিক সময় ব্যয় করতে পারতেন। তাঁর চলচ্চিত্রগুলোতে বৈরিতার সাথে দ্য ট্রাম্পের সংগ্রামের করুণ রসের সাথে স্ল্যাপস্টিক হাস্যরস বিদ্যমান ছিল। কয়েকটি চলচ্চিত্রে সামাজিক ও রাজনৈতিক বিষয়বস্তু ছিল এবং কয়েকটিতে আত্মজীবনীমূলক উপাদান ছিল। চ্যাপলিন তাঁর কাজের পুনঃস্বীকৃতি পেলে "এই শতাব্দীর চলচ্চিত্রকে শিল্প রূপে দাঁড় করানোর পিছনে তাঁর অপরিমেয় প্রভাবের জন্য" তাঁকে ১৯৭২ সালে একাডেমি সম্মানসূচক পুরস্কার প্রদান করা হয়। শিল্পকলায় অবদানের জন্য তাঁকে ফ্রান্স সরকার ১৯৭১ সালে লেজিওঁ দনরের কমান্ডার ও রাণী দ্বিতীয় এলিজাবেথ ১৯৭৫ সালে নাইটহুডে ভূষিত করেন। মৃত্যুর পরও চ্যাপলিন তাঁর নির্মিত "দ্য গোল্ড রাশ", "সিটি লাইট্‌স", "মডার্ন টাইমস" ও "দ্য গ্রেট ডিক্টেটর" চলচ্চিত্র দিয়ে অমর হয়ে আছেন। এই চলচ্চিত্রগুলোকে প্রায়ই মার্কিন চলচ্চিত্রের সর্বকালের সেরা তালিকায় স্থান করে নিতে দেখা যায়।
চার্লি চ্যাপলিন
চ্যাপলিন তাঁর দ্বিতীয় মার্কিন সফরে গেলে তাঁকে নিউ ইয়র্ক মোশন পিকচার কোম্পানিতে যোগদান করার জন্য আমন্ত্রণ জানানো হয়। কিস্টোন স্টুডিওজের একজন প্রতিনিধি তাঁর অভিনয় দেখে তাঁকে ফ্রেড মেসের স্থলাভিষিক্ত করার কথা ভাবেন। মেস ছিলেন তখন কিস্টোনের অন্যতম একজন তারকা, যিনি এই প্রতিষ্ঠান ছেড়ে যেতে চাইছেন। চ্যাপলিন মনে করতেন কিস্টোনের হাস্যরসগুলো "অপরিণত, বিষণ্ণ এবং কর্কশ", কিন্তু চলচ্চিত্রে কাজ করার বিষয়টি পছন্দ করেন এবং যুক্তি দেখান, "তদুপরি, এর মানে নতুন জীবন।" তিনি ১৯১৩ সালের সেপ্টেম্বর মাসে কোম্পানিটির সাথে সাক্ষাৎ করেন এবং প্রতি সপ্তাহের জন্য ১৫০ মার্কিন ডলারের চুক্তি করেন।
চ্যাপলিন ১৯১৩ সালের ডিসেম্বর মাসের শুরুর দিকে লস অ্যাঞ্জেলেসে কিস্টোন স্টুডিওজে আসেন। তাঁর প্রধান ছিলেন ম্যাক সেনেট, যিনি তাঁকে প্রথম দেখে অবাক হয়েছিলেন যে ২৪ বছর বয়সী একজনকে এত কমবয়সী দেখায় কীভাবে। পরের বছর জানুয়ারির শেষের দিকের পূর্বে চ্যাপলিনকে কোন চলচ্চিত্রের ভূমিকা দেওয়া হয়নি। এই সময়ে চ্যাপলিন চলচ্চিত্র নির্মাণের কৌশল রপ্ত করেন। এক-রিলওয়ালা "মেকিং আ লিভিং" দিয়ে তাঁর চলচ্চিত্র অভিনয়ে অভিষেক হয়। চলচ্চিত্রটি ১৯১৪ সালের ২রা ফেব্রুয়ারি মুক্তি পায়। চ্যাপলিন চলচ্চিত্রটি একদমই পছন্দ করেননি, কিন্তু একটি পর্যালোচনায় "কৌতুকাভিনেতা" হিসেবে তাঁর প্রশংসা করা হয়। তাঁর দ্বিতীয় চলচ্চিত্রের জন্য তিনি এমন এক পোশাক নির্বাচন করেন, যার জন্য তিনি পরবর্তী জনপ্রিয়তা ও বিশ্বব্যাপী পরিচিতি লাভ করেন। তিনি তাঁর আত্মজীবনীতে এই বিষয়টি বর্ণনা করতে গিয়ে লিখেন:
সিটিজেন কেইন
সিটিজেন কেইন (ইংরেজি ভাষায়: Citizen Kane) অরসন ওয়েলস পরিচালিত একটি মার্কিন নাট্য চলচ্চিত্র যা ১৯৪১ সালে মুক্তি পেয়েছিল। আরকেও পিকচারসের অর্থায়নে নির্মীত এই সিনেমা ছিল ওয়েলসের করা প্রথম পূর্ণদৈর্ঘ্য চলচ্চিত্র। সাইট অ্যান্ড সাউন্ড সাময়িকী চলচ্চিত্র সমালোচকদের ভোটের মাধ্যমে সেরা চলচ্চিত্র নির্বাচন করে। গত পাঁচ বারই এই ভোটে সর্বকালের সেরা চলচ্চিত্র হিসেবে মনোনীত হয়েছে সিটিজেন কেইন। এটি মূলত উদ্ভাবনী চিত্রগ্রহন, সঙ্গীত এবং ন্যারেটিভ কাঠামোর জন্য প্রশংসিত।
রবার্ট ডাউনি জুনিয়র
১৯৯১ সালে সোপডিস ছবিটি দিয়ে আবারও আলোচনায় এলেও রবার্ট ডাউনির জীবনে সবচেয়ে বড় চ্যালেঞ্জটি ছিল পরের বছর চার্লি চ্যাপলিনের জীবন নিয়ে নির্মিত প্রখ্যাত পরিচালক রিচার্ড এটেনবোরোর চ্যাপলিন চলচ্চিত্র। তার জীবনের অন্যতম সেরা অভিনয় তিনি চ্যাপলিন চলচ্চিত্রে করেছেন বলে দাবি করেছেন। চার্লি চ্যাপলিনের ভুমিকায় অভিনয় করতে হবে তাকে- এটা শুনেই আনন্দে লাফ দিয়েছিলেন তিনি। চলচ্চিত্রটির চিত্রণাট্য প্রায় না পড়েই স্বাক্ষর করে ফেলেছিলেন তিনি। এমনকি ১৯৮৮ সালে চার্লি চ্যাপলিনের সত্যিকারের বাড়িটাও কিনে নেন ডাউনি। তাকে চার্লি চ্যাপলিনের ভঙ্গি এবং নিজেকে বহন পথ অনুকরণ সাহায্য করার জন্য একজন ব্যক্তিগত প্রশিক্ষক ছিলেন। এই ছবিতে চ্যাপলিনের ভূমিকায় অনবদ্য অভিনয় করে তিনি ৬৫তম একাডেমি পুরস্কার অনুষ্ঠানে শ্রেষ্ঠ অভিনেতা বিভাগে একাডেমি পুরস্কার মনোনয়ন হন। আল পাচিনো এর "স্কেন্ট অফ এ ওমেন" চলচ্চিত্রের সাথে পরাজিত হয়েছেন তিনি।
রবার্ট ডাউনি জুনিয়র অভিনীত চলচ্চিত্রের তালিকা
রবার্ট ডাউনি জুনিয়র মার্কিন চলচ্চিত্র অভিনেতা এবং চলচ্চিত্র প্রযোজক। তিনি অনেক চলচ্চিত্র ও টেলিভিশনে শিশুশিল্পী হিসেবে অভিনয় জীবন শুরু করেন। ডাউনি জুনিয়র হলিউডে তার বিশ্বব্যাপী অত্যন্ত জনপ্রিয় "আয়রন ম্যান" চলচ্চিত্রের টনি স্টার্ক চরিত্রে অভিনয় করে বেশ খ্যাতি অর্জন করেন, যা তাকে পৌঁছে দিয়েছে সাফল্যের শীর্ষে। ১৯৮০-এর দশকে, তিনি "ব্র্যাট প্যাক" এর একজন সদস্য হিসেবে বিবেচিত হয়েছিলেন। ১৯৭০ সালে পিতা রবার্ট ডাউনি সিনিয়র কৃতক পরিচালনা "পাউন্ড" চলচ্চিত্রে মাত্র পাঁচ বছর বয়সের একটি শিশু চরিত্রে অভিনয়ের মধ্য দিয়ে চলচ্চিত্র জগতে ডাউনির আবির্ভাব হয়। তবে তরুণ বয়সেই চলচ্চিত্রের সাথে ডাউনির সম্পৃক্ততা ঘটে দু:খ কল্পবিজ্ঞান কমেডিধর্মী "উইয়ার্ড সায়েন্স" (১৯৮৫) এবং "লেস দ্যান জিরো" (১৯৮৭) নাট্য চলচ্চিত্রে। তিনি ১৯৯২ সালে পেশাদার চলচ্চিত্র অভিনেতা হিসেবে "চ্যাপলিন" চলচ্চত্রের মাধ্যমে অভিনয় শুরু করেন। তিনি এই চলচ্চিত্রে চার্লি চ্যাপলিন এর ভুমিকায় অসাধারন অভিনয় করে শ্রেষ্ঠ অভিনেতার ৬৫তম একাডেমি পুরস্কার (অস্কার) মনোনীত হন এবং তাঁর অগ্রণী ভূমিকার জন্য শ্রেষ্ঠ অভিনেতার বাফটা পুরস্কার লাভ করেন।
ক্রিস্টোফার চ্যাপলিন
চ্যাপলিন ১৯৮৪ সালে হাস্যরসাত্মক "হোয়ার ইজ পার্সিফাল?" দিয়ে চলচ্চিত্রে আত্মপ্রকাশ করেন। ছবিটি ১৯৮৪ সালের কান চলচ্চিত্র উৎসবের "উন সার্তে রিগার" বিভাগে প্রদর্শিত হয়।, একই বছর তিনি চার্লস জারোত পরিচালিত টিভি মিনি ধারাবাহিক "টিল উই মিট অ্যাগেইন" এ অভিনয় করেন। এটি জুডিথ ক্রানৎজ রচিত একই নামের উপন্যাস অবলম্বনে নির্মিত হয়েছিল। পিটার প্যাটজাক পরিচালিত ১৭ বছর বয়সী কিশোর গাভ্রিলো প্রিন্সিপকে নিয়ে নির্মিত ঐতিহাসিক "গাভ্রে প্রিন্সিপ - হিম্মেল উন্টের স্টাইনেন" ("এক স্কুল ছাত্রের মৃত্যু") প্রামাণ্যচিত্রে তিনি ট্রিফকো ভূমিকায় অভিনয় করেন। ১৯৯১ সালে তিনি জারোমিল জিরেঁ পরিচালিত চেক নব্য তরঙ্গ চলচ্চিত্র "ল্যাবিরিন্থ" এ জার্মান ঔপন্যাসিক ও ছোটগল্পকার ফ্রান্‌ৎস কাফকা ভূমিকায় অভিনয় করেন। ছবিটি ১৯৯২ সালে আমেরিকান ফিল্ম ইনস্টিটিউট আন্তর্জাতিক চলচ্চিত্র উৎসবে সমালোচকদের বিচারে শ্রেষ্ঠ চলচ্চিত্রের পুরস্কার লাভ করে।
দ্য কিড (১৯২১-এর চলচ্চিত্র)
দ্য কিড ১৯২১ সালে মুক্তিপ্রাপ্ত মার্কিন নির্বাক হাস্যরসাত্মক নাট্যধর্মী চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন। এতে মূল ভূমিকায় অভিনয় করেছেন চ্যাপলিন এবং 'কিড' ভূমিকায় অভিনয় করেছেন জ্যাকি কুগ্যান
জর্জিয়া হেল
জর্জিয়া ১৯২২ সালে "মিস শিকাগো" খেতাব অর্জন করেন এবং মিস আমেরিকা পিজেন্ট প্রতিযোগিতায় অংশগ্রহণ করেন। তিনি ১৯২০ এর দশকের শুরু থেকে তার অভিনয় কর্মজীবন শুরু হয়। তিনি চার্লি চ্যাপলিনের "দ্য গোল্ড রাশ" (১৯২৫) চলচ্চিত্র দিয়ে খ্যাতি অর্জন করেন। চ্যাপলিন "দ্য সালভেশন হান্টার্স" (১৯২৫) চলচ্চিত্রে তার অভিনয় দেখে তাকে এই চলচ্চিত্রের জন্য নির্বাচন করেন। তিনি পরের বছর "দ্য গ্রেট গেটসবি" উপন্যাসের প্রথম "চলচ্চিত্রায়নে" (১৯২৬) মার্টেল উইলসন চরিত্রে অভিনয় করেন।
চার্লি চ্যাপলিন
হান্নাহ স্বল্পকালের জন্য হাসপাতাল থেকে ছাড়া পান, কিন্তু ১৯০৩ সালে মে মাসে আবার অসুস্থ হয়ে পড়েন। সেসময়ে ১৪ বছর বয়সী চ্যাপলিন তাঁর মাকে আবার কেন হিলে নিয়ে যান। চ্যাপলিন কয়েকদিন একা ছিলেন এবং খাদ্যের অন্বেষণে এদিক সেদিক ঘুরাফেরা করতেন ও বিভিন্ন স্থান রাত কাটাতেন। সেসময়ে দুই বছর পূর্বে নৌবাহিনীতে অন্তর্ভুক্ত হওয়া সিডনি ফিরে আসেন। আট মাস পরে হান্নাহ মানসিক হাসপাতাল থেকে ছাড়া পান, কিন্তু ১৯০৫ সালের মার্চে পুনরায় তিনি অসুস্থ হয়ে পড়েন এবং এইবার তা স্থায়ীভাবে রয়ে যায়। চ্যাপলিন পরবর্তীতে লিখেন, "মায়ের করুণ ভাগ্যকে বরণ করে নেওয়া ছাড়া আমাদের কিছুই করার ছিল না।" ১৯২৮ সালের তার মৃত্যুর পূর্ব পর্যন্ত তিনি সেবা-শুশ্রূষার অধীনেই ছিলেন।
চার্লি চ্যাপলিন
বিবাহ বিচ্ছেদের মামলা দাখিলের পূর্বে চ্যাপলিন "দ্য সার্কাস" চলচ্চিত্রের নির্মাণ কাজ শুরু করেছিলেন। সার্কাসে দড়ির উপর দিয়ে হাঁটাকে কেন্দ্র করে গল্প আবর্তিত হয়, যেখানে বানরের তাড়া খেয়ে দ্য ট্রাম্প সার্কাসে প্রবেশ করে এবং তারকা বনে যায়। বিবাহ বিচ্ছেদ জনিত জটিলতার কারণে দশ মাসের জন্য চলচ্চিত্রের চিত্রায়ন বাতিল হয়েছিল, এবং নির্মাণ কালে স্টুডিওতে আগুন লাগাসহ আরও অনেক সমস্যা দেখা দিয়েছিল। অবশেষে ১৯২৭ সালের অক্টোবরে চলচ্চিত্রটির নির্মাণ কাজ শেষ হয় এবং ১৯২৮ সালের জানুয়ারিতে মুক্তি পেলে চলচ্চিত্রটি ইতিবাচক প্রতিক্রিয়া লাভ করে। ১ম একাডেমি পুরস্কারে ""দ্য সার্কাস" চলচ্চিত্রে অভিনয়, এর লেখনী, পরিচালনা, ও প্রযোজনায় ভিন্নতা ও প্রতিভার" স্বাক্ষর স্বরূপ চ্যাপলিনকে বিশেষ পুরস্কার প্রদান করা হয়। এত সাফল্যের পরেও চলচ্চিত্রটি নির্মাণের সাথে জড়িত সমস্যা ও চাপের কারণে চ্যাপলিন তাঁর আত্মজীবনী থেকে "দ্য সার্কাস" চলচ্চিত্রটিকে বাদ দেন এবং পরবর্তীতে এই চলচ্চিত্রে নতুনভাবে সুরারোপ করার সময়ও ঝামেলা পোহান।
চার্লি চ্যাপলিন
চ্যাপলিনের জীবনী অবলম্বনে রিচার্ড অ্যাটেনব্রো ১৯৯২ সালে নির্মাণ করেন জীবনীনির্ভর "চ্যাপলিন"। এতে নাম ভূমিকায় অভিনয় করেন রবার্ট ডাউনি জুনিয়র। ১৯৮০ সালের টেলিভিশন চলচ্চিত্র "দ্য স্কারলেট ওহারা ওয়ার" এ ক্লাইভ রেভিলকে এবং নাট্যধর্মী "দ্য ক্যাট্‌স মিউ" (২০০১) চলচ্চিত্রে এডি ইজার্ডকে চ্যাপলিনের ভূমিকায় অভিনয় করতে দেখা যায়। চ্যাপলিনের শৈশব নিয়ে নির্মিত টেলিভিশন ধারাবাহিক "ইয়ং চার্লি চ্যাপলিন" ১৯৮৯ সালে পিবিএস চ্যানেলে প্রচারিত হয় এবং অনন্য শিশুতোষ অনুষ্ঠান বিভাগে এমি পুরস্কারের মনোনয়ন লাভ করে।
চার্লি চ্যাপলিন
চলচ্চিত্রটির চিত্রায়ন শুরু হয় ১৯৫১ সালের নভেম্বর মাসে। এর পূর্বে তিনি এই ছবির গল্প নিয়ে তিন বছর চিন্তা-ভাবনা করেন। তিনি এতে তাঁর পূর্ববর্তী চলচ্চিত্রগুলোর চেয়ে আরও বেশি গম্ভীর চিত্র তুলে ধরতে চেয়েছিলেন এবং তাঁর সহশিল্পী ক্লেয়ার ব্লুমের সাথে তাঁর পরিকল্পনা ব্যাখ্যা করতে গিয়ে বারবার "হতাশা" শব্দটি ব্যবহার করেন। এই ছবিতে বাস্টার কিটন একটি অতিথি চরিত্রে অভিনয় করেন, যাকে চ্যাপলিন একটি পান্তোমিমে দৃশ্যের জন্য তাঁর মঞ্চ সহযোগী হিসেবে নির্বাচন করেন। এটিই একমাত্র চলচ্চিত্র যেখানে এই দুই কৌতুকাভিনেতা একসাথে কাজ করেছেন।
সিডনি চ্যাপলিন
এই সফলতার ধারাবাহিকতায় সিডনি চার্লির জন্য ভাল কোম্পানি পাওয়ার জন্য পর্দায় অভিনয় ছেড়ে দেন। ১৯১৬ সালের ২৭ ফেব্রুয়ারি চার্লির জন্য তিনি মিউচুয়াল ফিল্মের সাথে ৫০০,০০০ মার্কিন ডলারের চুক্তি করেন, এবং পরে এই চুক্তির মেয়াদ শেষ হলে ১৯১৭ সালের ১৭ জুন ফার্স্ট ন্যাশনালের সাথে চার্লির জন্য ১.২৫ মিলিয়ন ডলারের চুক্তি করেন। পরবর্তীতে তিনি চার্লির ব্যবসায়িক বিষয়াবলী তাদারকি শুরু করেন। পাশাপাশি তিনি ফার্স্ট ন্যাশনালের "পে ডে" (১৯২২) ও "দ্য পিলগ্রিম" (১৯২৩) চলচ্চিত্রে অভিনয় করেন। ১৯১৯ সালে নিজেও ফ্যামাস প্লেয়ার্স-লাস্কির সাথে মিলিয়ন ডলারের চুক্তিতে আবদ্ধ হন। কিন্তু কিছু সমস্যা কারণে তিনি সফল হতে পারেন নি এবং অসফল "কিং, কুইন, জোকার" (১৯২১) চলচ্চিত্রে অভিনয় করেন। পরবর্তীতে তিনি কলিন মুরের সাথে "দ্য পারফেক্ট ফ্ল্যাপার" (১৯২৪), এবং "আ ক্রিস্টি কমেডি" ও "চার্লিস আন্ট" (১৯২৫) চলচ্চিত্রে অভিনয় করেন। এছাড়া তিনি ওয়ার্নার ব্রস. পিকচার্সের পাঁচটি চলচ্চিত্র, "দ্য ম্যান অন দ্য বক্স" (১৯২৫), "ওহ, হোয়াট আনার্স!" (১৯২৬), "দ্য বেটার ওল" (১৯২৬), "দ্য মিসিং লিংক" (১৯২৭), এবং "দ্য ফরচুন হান্টার" (১৯২৭) এ অভিনয় করেন। "দ্য বেটার ওল" ছিল তার সেরা চলচ্চিত্র, কারণ এতে তিনি কার্টুনিস্ট ব্রুস বাইর্ন্সফাদারের বিখ্যাত প্রথম বিশ্বযুদ্ধের চরিত্র ওল্ড বিল ভূমিকায় অভিনয় করেন এবং এটি ছিল ওয়ার্নার ব্রাদার্সের দ্বিতীয় ভিটাফোন সঙ্গীতযুক্ত চলচ্চিত্র।
ক্রিস্টোফার চ্যাপলিন
কবি পোল ভের্লেন ও আর্তুর র‍্যাঁবো'র মধ্যকার সম্পর্ক নিয়ে আগ্নিয়েসৎস্কা হলান্ড নির্মিত "টোটাল ইক্লিপস" (১৯৯৫) চলচ্চিত্রে তিনি ফরাসি কবি চার্লস ক্রস ভূমিকায় অভিনয় করেন।
চার্লি চ্যাপলিন
চ্যাপলিন ১৯৫০ এর দশক জুড়ে বিতর্কিত ছিলেন, বিশেষ করে কমিউনিস্টদের ওয়ার্ল্ড পিস কাউন্সিল কর্তৃক প্রদত্ত আন্তর্জাতিক শান্তি পুরস্কার গ্রহণ এবং চৌ এনলাই ও নিকিতা খ্রুশ্চেভের সাথে সাক্ষাতের জন্য। তিনি ১৯৫৪ সালে তাঁর প্রথম ইউরোপীয় চলচ্চিত্র "আ কিং ইন নিউ ইয়র্ক" নির্মাণের প্রস্তুতি শুরু করেন। এতে তিনি নিজেই একজন নির্বাসিত রাজা চরিত্রে অভিনয় করেন, যিনি মার্কিন যুক্তরাষ্ট্রে রাজনৈতিক আশ্রয় চান এবং তাঁর চরিত্রটি কমিউনিজমের অভিযোগের সম্মুখীন হয়। চ্যাপলিন চিত্রনাট্যে তাঁর নিজের অভিজ্ঞতা যুক্ত করেন। তাঁর পুত্র মাইকেল এক তরুণ চরিত্রে অভিনয় করেন, এফবিআই যার পিতামাতার পিছনে লেগে আছে। এই রাজনৈতিক ব্যঙ্গধর্মী চলচ্চিত্রটি হাউজ অব আন-আমেরিকান কাউন্সিলকে ব্যঙ্গ করে এবং ভোক্তাবাদ, প্লাস্টিক সার্জারি, ও বড় পর্দার চলচ্চিত্রসহ ১৯৫০ এর দশকের সংস্কৃতিকে সরাসরি আঘাত করে। নাট্যকার জন অসবর্ন এক পর্যালোচনায় এই চলচ্চিত্রটিকে চ্যাপলিনের "সবচেয়ে তিক্ত" ও "সবচেয়ে ব্যক্তিগত" চলচ্চিত্র বলে অভিহিত করেন।
ক্যাথরিন হেপবার্ন
১৯৫১ সালে হেপবার্ন "দি আফ্রিকান কুইন" চলচ্চিত্রে অভিনয় করেন। এটি তাঁর অভিনীত প্রথম টেকনিকালার চলচ্চিত্র। এতে তিনি প্রথম বিশ্বযুদ্ধ শুরুর সময়ে জার্মান পূর্ব আফ্রিকার একজন মিশনারি রোজ সেয়ার চরিত্রে অভিনয় করেন। হামফ্রি বোগার্টের বিপরীতে কাজ করা এই চলচ্চিত্রটি বেলজীয় কঙ্গোতে চিত্রায়িত হয়। প্রবাসে কাজ করার অভিজ্ঞতা কঠিন ছিল, এবং চিত্রায়ন চলাকালীন হেপবার্ন অসুস্থ হয়ে পড়েন। পরবর্তী জীবনে তিনি তাঁর আত্মকথায় এই অভিজ্ঞতার কথা লিখেন। চলচ্চিত্রটি ১৯৫১ সালের শেষের দিকে মুক্তি পায় এবং দর্শক ও সমালোচকদের প্রশংসা লাভ করেন। এই কাজের জন্য হেপবার্ন শ্রেষ্ঠ অভিনেত্রী বিভাগে তাঁর পঞ্চম একাডেমি পুরস্কারের মনোনয়ন লাভ করেন। এটি ট্রেসিকে ছাড়া তাঁর প্রথম সফল চলচ্চিত্র। প্রায় এক দশক পূর্বে "দ্য ফিলাডেলফিয়া স্টোরি"র পর এই ছবির সফলতা তাঁর জনপ্রিয়তাকে পুনঃপ্রতিষ্ঠিত করে এবং প্রমাণ করে যে তিনি ট্রেসিকে ছাড়াও হিট চলচ্চিত্র উপহার দিতে পারেন।
চার্লি চ্যাপলিন
শিকাগোর এসানে ফিল্ম ম্যানুফ্যাকচারিং কোম্পানি চ্যাপলিনকে চুক্তিতে ১০,০০০ মার্কিন ডলার বোনাসসহ প্রতি সপ্তাহে ১,২৫০ মার্কিন ডলারের প্রস্তাব দেয়। তিনি ১৯১৪ সালের ডিসেম্বর মাসের শেষের দিকে এই স্টুডিওতে যোগদান করেন। এখানে তিনি নিয়মিত অভিনেতা লিও হোয়াইট, বাড জেমিসন, প্যাডি ম্যাকগুইয়ার ও বিলি আর্মস্ট্রংদের সাথে স্টক কোম্পানি গঠন করেন। তিনি কিছু দিন পরেই প্রধান অভিনেত্রী হিসেবে এডনা পারভায়েন্সকে নিয়োগ দেন। পারভায়েন্সের সাথে চ্যাপলিন নিউ ইয়র্কের একটি ক্যাফেতে সাক্ষাৎ করেন এবং তাকে তার সৌন্দর্যের জন্য তাদের দলে অন্তর্ভুক্ত করেন। আট বছরে তিনি চ্যাপলিনের সাথে ৩৫টি চলচ্চিত্রে অভিনয় করেন; এই জুটির মধ্যে প্রেমের সম্পর্কও গড়ে ওঠে, যার পরিসমাপ্তি ঘটে ১৯১৭ সালে।